open-index/open-wikipedia-markdown huggingface dataset:
တွေးသတိထား

**တွေးသတိထား** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## တွေးသတိထား

ရွက်နီရေ ငွေဆယ်ကျပ်တွင်မှ၊ တမတ်ပင် ကြင်သီတွဲကဲ့ရင်၊ မတ်ကဲပင်ဆိုသမုတ်ကြ၊ ထိုအရှုပ်ကို ရှင်းအောင်ထားတဲ့၊ ဒင်္ဂါးငွေတဆယ်နှင့် နှစ်ကျပ်ကဲ့ပြင် တမတ်တိုင်ပိုင်မပြေ့တတ်ဘု၊ သုံးစေ့ရုပ်ကြေးပိုက်ဆံ။

အပြီးတိုင်ဗိုလ်နှင့် တွက်လိုက်တော့၊ မီးဆက်ရန် လွယ်တဲ့အလုပ်ပ၊ မီးရှုပ်ပုံလွန်ကြပ်တဲကြ၊ နှစ်မတ်ထဲဝယ်၊ တပဲတဆယ်နှင့် နှစ်ကျပ်တဲ့၊ သိသာအောင်၊ တိကာဖြတ်ခဲ့ပ၊ သုံးမတ်ထဲမှာ၊ အသပြာရပုံက၊ ဒွါဒတွင်ပိုက်ဆံနှစ်ချပ်ကို၊ ခြွင်းလှပ်၍ချန်။

ငွေမွေးမှန်တဆယ်ရပြန်က၊ ဧကဧကာခေါ်တဲ့၊ တဆယ်ကျော်၊ ပေါ်တကျပ်ကဲ့ပြင်၊ တခတ်မှာပိုလျှံသည့်၊ ကြေးပိုက်ဆံခုနစ်ပြားနှင့်၊ မတ်ငါးလီဤအကဲမတော့၊ တပဲသာတဆယ်နှင့် တကျပ်ပ၊ ခြောက်မတ်ခေါ် ပေါ်အကဲမှာဖြင့်၊ တပဲလီမမှီသေးတတ်ဘု၊ လေးရွေးတန် ပိုက်ဆံနှစ်ချပ်နှင့်၊ သုံးမတ်အလယ်၊ တဆယ်အရင်းပ၊ မတ်တင်းကဲဝယ်၊ တဆယ်ကကျူးပါလို့၊ ခြောက်မူးနှင့် တပဲလျှံ၊ ခွဲပြန်တဲ့ကတ္တား။

အကဲနှစ်ဆယ်ရေဖြင့်၊ တပဲငွေသုံးထွေမူးနှင့်၊ ဂဟေပူးတွယ် တဆယ်ကမောက်ပြန်ခဲ့၊ ထိုနောက်ဝယ်သုံးဆယ်ကဲတော့၊ ခြောက်ပဲသာ ရှစ်အသပြာတဲ့၊ ခုနစ်ကျပ်မှာ၊ သာနှစ်ပဲတော့၊ အကဲငွေလေးဆယ်ထားကြစို့၊ ငွေငါးဆယ် နားလည်ဘို့ အကဲက၊ ရှစ်ပဲသာ ခြောက်သပြာကစွန်းသတဲ့၊ နာလွန်းတယ် မဆိုသင့်ပါဘု၊ အခွင့်မှာလယ်ရာရွေးကြတော့၊ သက္ကရာဇ်ခွေ နှစ်ရှေဝေးသောကြောင့်၊ ငွေမွှေးမှန်၊ ရွက်နီကို ထိအောင်ဖြင့်၊ ရှေးမမှီရွေးလီကို မသိပြီဘု၊ အရေးမယူ အလေးမမူ မရှိကြနှင့်၊ တွေးသတိထား။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ပလိပ်ရောဂါ ကြောက်ဖွယ်ရာ

**ပလိပ်ရောဂါ ကြောက်ဖွယ်ရာ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
မောင်းထောင်ရွာ အနောက်ဘက်အနီး သခွတ်တနယ်ရွာ ဘုန်းတော်ကြီး ဦးသူဇာတ၏ ဒါယိကာမ ဒေါ်မယ်သင်၏ သိမ်သမုတ်ပွဲတွင် ဦးကျော်လှအား သံချိုဆိုရန် ဖိတ်ကြသည်းသည်။ သွားရောက်သောအခါ ရွာသူရွာသားများက မောင်းထောင်တွင် ပလိပ်ရောဂါ၊ ကျောက်ရောဂါများ ဖြစ်ပွားနေသောကြောင့် ဦးကျော်လှအား လာခွင့်မပေးနိုင်ကြောင်း ပြောသည်။ ထိုအခါ ဗေဒင်ဆရာ ဦးစံညိမ်းက မောင်းထောင်က ဖိတ်ခေါ်လာသည်မဟုတ်၊ ဘုတလင်မြို့ ပွဲပြနေရာမှ ဖိတ်ခေါ်လာသည်ဟု ပရိယာယ်နှင့် ပြောမှ ဝင်ခွင့်ရသည်။ ထိုအကြောင်းကို ထိုညပြသောပွဲတွင် ရေးဖွဲ့ခဲ့သည်။

## ပလိပ်ရောဂါ ကြောက်ဖွယ်ရာ

ဝိလုပ္ပံရှုပ်ပြန်တတ်တဲ့၊ ဆုတ်ကပ်မှာ မဟုတ်မဟပ် သာလို့ပြောချင်ကြ သဘောခံညဏ်ပညာနှင့်၊ မမှန်ရာမှန်ရာ မထောက်ဘု၊ ညှိုးပိန်ကာ စိုးရိမ်၍ကြောက်ရင်ဖြင့်၊ မိုးအောက်တွင်မနေကြပါနှင့်၊ ရှေးလူများစကားစဉ်။

ငယ်သက်ကယ်တဖြာနှင့်၊ ကြက်တက်ပါ အနာကျောက်ကယ်တို့၊ တလေတခါ မွှေလှာရောက်နေကြ၊ ရွာနောက်တောင် စွန်အဖျားတွင်မှ၊ လေးငါးအိမ်ဝင်ကာပေါက်လို့၊ လေးယောက်သူငယ်၊ ကျောက်လယ်၍ဆုံးသောကြောင့်၊ ကွယ်ပုန်းကာ မသိုဝှက်ဝံ့ဘူး၊ ရုံးထက်မှာ၊ ဆက်ခါလျှောက်ရ၊ ရွာပေါက်မှာ အလွှာကပ်သောကြောင့်၊ တခြားတရွာ အသွားအလာပြတ်ကြ၊ ရှားလှပ်၍ကြဉ်။

ပလိပ်နာ အထင် လိပ်ပြာ မသန့်လို့၊ ထိတ်လန့်စွာ မဟုတ်စကားတွေနှင့်၊ လှုပ်ရှားအောင် မောင်းထောင်ကပြောကြ၊ သူကြီးပါအပြီး မရဏာလျှောပြန်သတဲ့၊ နောက်ဂေါယာရွာ မြောက်ပိုင်းတွေက၊ ဗျောဆိုင်းကို စရန်သလို့၊ ပြန်ကြပါ ခဏတာမှ မနားပါနှင့်၊ တံခါးကဆီး၍နှင်၊ မတွေ့ချင် ရှောင်ပုန်း။

ကျောက်အနာ ပျောက်ကာရှဲလို့၊ ရွာထဲမှာ လူတွေဆုံမိ၊ မျာဗိုလ်ပုံပျားအုံသို့ စုပါငဲ့၊ ဗုတလင်မြို့သူကြီးက၊ လှူပြီးလျှင် သဘင်လုပ်လို့၊ စင်ရုပ်စုံတက်ခါနွှဲရာသို့၊ လက်စွဲကိုင် ဆရာလှငဲ့ကို၊ အာမခံ ခြေလျင်လာလို့၊ ဗေဒင်ဆရာ ဦးစံညိမ်းက၊ ခပ်သိမ်းလူ အာရုံပြုတဲ့ပြင်၊ ဦးသုဇာ စိတ်ကြေနပ်အောင်လို့၊ ငွေအပ်နှံ စရန်ငှားခဲ့၊ ကျောက်အနာ ပျောက်ခါရှားလို့၊ သလောက်ကြာတောင်၊ အနောက်တာသားတွေက၊ မထောက်မညှာ အပေါက်ကို မလာသွားစေနှင့်၊ တားမြစ်လှတုန်း။

## ခက်ဆစ်
၁။ ဝိလုပ္ပံ = ဝိလုပ္ပတိ (ပါ)၊ လုယက်ဖျက်ဆီးတတ်သည်။

၂။ မရဏာလျှော = ကွယ်လွန်သည်။

၃။ ဂေါယာ = အပရဂေါယာန (ပါ)၊ အနောက်ဘက်အရပ်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
ဂလက်ဆီ ဗဟို

**ဂလက်ဆီ ဗဟို** ဆိုသည်မှာ နဂါးငွေ့တန်း ဂယ်လက်ဆီ၏ လှည့်ပတ်ဗဟိုကိုခေါ်သည်။ ယင်းသည် ကမ္ဘာမြေမှ အလင်းနှစ် ၂၅၀၀၀ မှ ၂၈၀၀၀ ကွာဝေးပြီး နဂါးငွေ့တန်းအား အတောက်ပဆုံးအဖြစ်မြင်ရသော ဓနု နက္ခတာရာ၊ အော်ဖီယူကပ် ကြယ်စုတန်းနှင့်  ဆကော်ပီယပ် ကြယ်စုတန်းကြား၌ တည်ရှိသည်။ နဂါးငွေ့တန်း၏ ဗဟို၌ အင်မတန်ကြီးမားသော တွင်းနက်တည်ရှိသည်ဟူသော ခိုင်မာသည့်သက်သေများက ပြသလျက်ရှိပေသည်။

## ကိုးကား
မင်းနေမျိုးမြင်း

**မင်းနေမျိုးမြင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းjieknfncnjduwikmcnအရာ
## မင်းနေမျိုးမြင်း

ဖွားမြင်မြော်ရင်တော်သားက၊ ရထားပျော် စပယ်လို နွားငယ်ကို၊ ခါးလယ်သို့နင်းမိသတဲ့၊ သားရင်းကို ဂေါဏေနွားနှင့်၊ သေစားသေစေပြန်တဲ့၊ ရွှေပြည်စံဧလာရမှာ၊ အဿဇာနေမြင်းကို၊ ဇောင်းတွင်းဝယ်သွယ်ကာမွေးတော့၊ မသမာအစာကိုထွေးသော်ကြောင့်၊ မြက်ကျွေးသူဆုတ်ကာ ချွတ်လို့၊ ကျုံးလယ်ကို၊ မုန်းတယ်ဟု လွှတ်လိုက်သတဲ့၊ ရှေးဝတ္ထုသေအချာ။

မြင်းကုန်သည် ဖွားမြင်လျှင်းတဲ့၊ ပဉ္စင်းတော်ထေရ်ရဟန်းက၊ မြင်းကျမ်းကို၊ လွန်ကြေပွန်သောကြောင့်၊ နိုင်ငံတွင်၊ မြင်းပျံရှိသည်ဟု၊ မင်းကြီးထံ ပြောဆို၍ကြားကာမှ၊ ဖလားရွှေသင်္ဂါနှင့်၊ စမြိန်စာစီကာခွန့်တော့၊ တိမ်ညွန့်တိုင်ပြေးကာ တက်သော်ကြောင့်၊ လေးဘက်ခြေခွာအညီပ၊ ကမ္ဗလာနီစွပ်ကာအုပ်လို့၊ ခွာထုပ်ကိုဆင်ယင်သကာမှ၊ မြင်ရသည်  ပြည်သူအပေါင်းရယ်တို့၊ ကောင်းကင်ထိပ်မှာ။

သတင်းကျေညာတဲ့၊ မင်းဧလာပုံ တနှုန်းကဲ့သို့၊ လုံရုံးပျော်ရေးတော်ကြီးမှာဖြင့် ခရီးမြန်တက်ကာ စိုင်းလိုက်ရင်၊ တံတိုင်းစက္ကဝါကိုဝေ့လို့၊ အရှေ့ဟိုအနောက်ကယ်နှင့်၊ သုံးလေးခေါက်ပြန်ကာကျွတ်ပေလိမ့်၊ သခွတ်ပင်လယ်ကရခဲ့တဲ့၊ မြင်းအဿဇာနေယျာ၊ အမွေပါအင်္ဂါလွတ်ကင်း။

မကျည်စေ့ကဲ့သို့၊ နည်းတွေ့ပုံထင်အမြင်ပ၊ မြင်းနီစင် ကျမ်းဂန်က ဟောခဲ့တဲ့ သိန္ဓောဝင်အနွယ်မျိုးမို့၊ အဖိုးကိုဘယ်သူဖြတ်နိုင်ပ၊ မိုးနတ်ပင်တက်ကာပေးရော့ထင့် လက်ကွေးပုံပွေကာ ပေါက်ကရော့၊ ရှေ့နောက်မှာ ဆိုရန်ရှားပါငဲ့၊ ဖလားခွာ တာနှုတ်ဖုံးနှင့်၊ မျက်လုံးမှာ ကြွက်ဂယ်လောင်းနှင့်၊ နှာခေါင်းတွင်တဆင်ထူးလိုပ၊ နဖူးမှာ ယုန်ရေဖျက်သည့်နှယ်၊ နရွက်မှာရွှေကြူချွန်ပ၊ ထူးတံခွန်တော့ အမြီးလိုနှင့်၊ ဇက်အကုန်တက်ကာစီးလိုက်ရင်၊ မြေကြီးကိုသူမလာဘု၊ အာကာမှာ ခွာရာထင်လိမ့်၊ ရာဇဝင် စာတင်ထိုးလောက်ကဲ့၊ မြန်ဘောင်မှာ ရန်အောင်လို့ ကျိုးပေတဲ့၊ မင်းနေမျိုးမြင်း။

## ခက်ဆစ်
၁။ ဂေါဏော = ဂေါဏ (ပါ)၊ နွား။

၂။ အဿဇာနေ = အဿဇာနေယျ၊ မြင်းအာဇာနည်။

၃။ သိန္ဓော = သိန္ဓောမြင်းမျိုးနွယ်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ပဲခူး-စစ်တောင်းတူးမြောင်း

**ပဲခူး-စစ်တောင်းတူးမြောင်း**သည် အင်္ဂလိပ်တို့ မြန်မာပြည်တွင် ပထမဆုံး ဖောက်လုပ်ခဲ့သော တူးမြောင်းဖြစ်သည်။ ပဲခူးမြစ်နှင့် စစ်တောင်းမြစ်ကို ဆက်သွယ်မိစေရန် ဆာအက်ရှ လေအီဒင် (Sir Ashly Eden) အမိန့်အရ ပဲခူး-စစ်တောင်းတူးမြောင်းကို ခရစ်သက္ကရာဇ် ၁၈၇၃-၇၄ ခုနှစ်တွင် စတင်ဖောက်လုပ်ခဲ့သည်။ တူးမြောင်းသည် စစ်တောင်းမြစ်ကွေ့ပေါ်ရှိ မြစ်ကျိုးရွာမှနေ၍ ဝေါ၊ မင်းရွာနှင့် သနပ္ပင်မြို့များကို ဖြတ်သန်းကာ ပဲခူးမြို့တောင်ဘက် ပဲခူးမြစ်ပေါ်ရှိ တာဝရွာနှင့် လာရောက် ဆက်သွယ်ထားခြင်း ဖြစ်သည်။ တူးမြောင်း၏ အလျားသည် (၃၈)မိုင်ရှည်၍ တူးမြောင်း၏ ထိပ်နှစ်ဖက်တွင် အရှည် (၂၄၀)ပေနှင့် အကျယ် ပေ(၃၀)စီ ရှိသော ရေတံခါး တစ်ခုစီ တပ်ဆင်ထားသည်။ ကုန်ကျငွေ စုစုပေါင်းမှာ ၁၉၀၃-၄ခုနှစ်အထိ ၄၄-သိန်းကျပ် ဖြစ်သည်။ တူးမြောင်းကို ခရစ်သက္ကရာဇ် ၁၈၇၈-၈၈ ခုနှစ်တွင် စတင်ဖွင့်လှစ်ခဲ့ပြီး အသုံးပြုခဲ့သည်။ 

စစ်တောင်းမြစ်အတွင်းမှ မျောချလာသော သစ်များကို ဤတူးမြောင်းမှ တစ်ဆင့် ပဲခူးမြစ်အတိုင်း ရန်ကုန်မြို့သို့ ရောက်သည်အထိ ဖောင်ဖွဲ့ယူဆောင်နိုင်ပေသည်။ ပဲခူးမြစ်တစ်ဝိုက်နှင့် စစ်တောင်းမြစ်တစ်ဝိုက်မှ ဆန်စပါးတို့ကိုလည်း ဤတူးမြောင်းမှပင် အလွယ်တကူ သယ်ဆောင်နိုင်ပေသည်။ တူးမြောင်းသည် ရန်ကုန်-မော်လမြိုင် အဝေးပြေးလမ်းမကြီးသစ်ကြီးနှင့် ပဲခူး သန်လျင်လမ်းမကြီးတို့ဘေးမှ ဖြတ်သန်းသွားသည်။ 

## ကိုးကား
ချွေကျင်ဟျောက်

**ချွေကျင်းဟျောက်** (, ကင်တေးဟို ၉ ဖေဖော်ဝါရီ ၁၉၈၆ မွေး) သည် တောင်ကိုရီးယားသရုပ်ဆောင် တဦးဖြစ်သည်။ ဂူမိသားစုမှတ်တမ်း၊ အမွေခံ၊ အရေးပေါ်စုံတွဲနှင့် လှိုဏ်ခေါင်း(၂၀၁၇)တို့၌ သရုပ်ဆောင်ခြင်းကြောင့် လူသိများသည်။

## အနုပညာခရီး 
မွေးနာမည် ကင်တေးဟို ဖြစ်သောသူသည် ၂၀၀၆ ကေဘီအက်စ် အစစ်အမှန် တဲလင့်ရှိုးဖြစ်သော ရှင်ကျန်သူစတားလူရွေးပွဲ၌ ဆုရပြီးနောက် အနုပညာခရီးလမ်းကို စတင်ခဲ့သည်။ ၂၀၁၀ ၌ ချွိုင်ဂျင်ဟွတ်ဟူသော အနုပညာအမည်ဖြင့် မိသားစုဇာတ်လမ်းဖြစ်သော ရပါတယ် ဒယ်ဒီရဲ့မိန်းကလေးရယ် ၌ အဓိကဇာတ်ဆောင်အဖြစ် စတင်ပါဝင်ခဲ့သည်။ သံယောဇဉ်ကြိုးတွေလိုတယ်(၂၀၁၁)၊ မပန်ဒါနဲ့ မောင်ဖြူကောင် အချစ်ဇာတ်လမ်းတွဲတို့၌လည်း သရုပ်ဆောင်သည်။ 

ဂူမိသားစုမှတ်တမ်း ဇာတ်လမ်းတွဲဖြင့် လူကြိုက်များ ပေါက်သွားသည်။ ထို့နောက် ဇာတ်ရုပ်သန့်သော ဇာတ်လမ်းတွဲများဖြစ်သည့် အမွေခံနှင့် အက်ရှင်ကား ကြိုသိနေတဲ့အကွက်တို့၌ ဇာတ်ရံအဖြစ် ပါခဲ့သည်။  ကြိုသိနေတဲ့အကွက်၌ တွဲဖက်သရုပ်ဆောင်ခဲ့သူ ဂျောင်ဝူဆောင်ကလည်း ကားတိုဖြစ်သော အိပ်မက်တခုရဲ့အစ၌ သူ၏ ဒါရိုက်တာ လုပ်ခဲ့လေသည်။ (ချွိုင်သည် ဂျောင်၏ အေဂျင်စီဖြစ်သော အုတ်နီအိမ်နှင့် စာချုပ်ချုပ်ခဲ့သည်)

၂၀၁၄ ၌ အခပေးရုပ်သံ အချစ်ဟာသဇာတ်လမ်း အရေးပေါ်စုံတွဲ၌ ပါဝင်သည်။ ၂၀၀၈ ထိုင်ဝမ်ဇာတ်လမ်းတွဲကို ပြန်ရိုက်သော မင်းကိုချစ်ဖို့ ကံပါလာ၌ ဇာတ်ပို့အဖြစ် သရုပ်ဆောင်ကာ ရုပ်သံလောကသို့ ပြန်လာသည်။ သိက္ခာနဲ့ဘက်လိုက်ခြင်း၌ ခေါင်းဆောင်မင်းသားအဖြစ် သရုပ်ဆောင်သည်။  ဂျပန်ရုပ်ရှင်ကား ကိုအိစုရု ဗက်ပိုင်းယား(ချစ်ခြင်း၌ ကျွံဝင်နေသော သွေးစုတ်ဖုတ်ကောင်)၌လည်း မထင်မရှားအခန်းမှ ပါခဲ့သည်။

စစ်မှုမထမ်းမနေရအတွက် ၂၀၁၅ မတ် ၃၁ ၌ စာရင်းပေးသွင်းခဲ့ရာမှာ သရုပ်ဆောင်ပိုင်း ခဏတာ ပြတ်လပ်သွားခဲ့သည်။  ဆိုးလ်မြို့ပြရဲတပ်ဖွဲ့လက်အောက်ရှိ ကဇာတ်အဖွဲ့ ဖြစ်သည့် ဆိုးလ်ရဲတိုးတက်ရေးအသင်း၌ ပါဝင်ထမ်းဆောင်နိုင်ခွင့် ပေးသော်လည်း၊ ဖျတ်လတ်သော တာဝန်ကျစစ်သားအဖြစ် ထမ်းဆောင်ရန် ရွေးချယ်ခဲ့သည်။  ဒူးဒဏ်ရာရရှိမှုကြောင့် ခုနစ်လအကြာတွင် စစ်တပ်မှ ထွက်ခဲ့ရသည်။ ၂၀၁၇ တွင် စစ်မှုထမ်းပြီး ပထမဦးဆုံး ပြန်လည်ရိုက်ကူးသည့် လှိုဏ်ခေါင်းဇာတ်လမ်းတွဲ၌ စုံထောက် ပတ်ဂွမ်ဟိုအဖြစ် သရုပ်ဆောင်ရာ အထူးလူကြိုက်များလေသည်။ 

## ရုပ်ရှင်ရုပ်သံ 
### ရုပ်သံ 
### ရုပ်ရှင် 
### စုံစိရှိုး 
### တေးဗီဒီယို 
## တေးသံသွင်း 
## ဆုနှင့် စကာတင် 
## ကိုးကား 
## ပြင်ပလင့် 
* Cyworld(Korean)
* 
* Choi Jin-hyuk  at Red Brick House 
* 
* 

ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
မှားဘို့မရှိ

**မှားဘို့မရှိ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မှားဘို့မရှိ

ကျမ်းဂန်စုံ၊ ဂန္တန္တရနှင့်၊ ရဟန်းများအခေါင်၊ ဓဇအရောင်လင်းဝေသည့်၊ တောင်တွင်းလာ၊ မဟာသီလဝင်က၊ ပါရမီတွင်၊ ကြမ္မာအစီအစဉ်ထည့်ခဲ့များပေသည့် အချက်တွေ။

သတ္တဝါမျိုးစုံ၊ ကိုးဘုံနဝသို့၊ ပစ်ချသည့်ကြမ္မာနှင့်၊ စေတနာ နေရာအမြစ်တဲ့၊ ကြမ္မာသစ်တင်၊ ရှစ်ခွင်ငရဲသို့၊ ပစ်ဝဲရေလှေလိုမြုပ်သတဲ့၊ လေသုတ်ကာအရောင်ညီးလို့၊ လောင်မီးဝါ တောက်လှာဆဲတွင်မှ၊ ဖောက်လဲကာကြမ္မာတိုတတ်သတဲ့၊ အကုသိုလ်ကံသံသရာက၊ ကံကြမ္မာဖန်လာဆောင်တော့၊ ခံစရာနောင်၊ မှန်စွာတရားတဲ့၊ ရှေးဆရာတွေ ဘေးကြမ္မာလို့ထားခဲ့၊ အများပညာရှိတို့၊ ကြားသိပါစေ။

ယွင်းကြမ္မာကံယိုတဲ့၊ ယင်းအကုသိုလ် ထိုဇာတိကြောင့်၊ ဣတ္ထိယာလိင်ဖောက်ပြားတဲ့၊ ယောက်ျားတရံ၊ မဆံအပ်ပြီဘု၊ မီယပ်နေသန္ဓေခလို့၊ ဆယ်လကြာဖွားလာမြဲတဲ့၊ ကြမ္မာမွဲမှုန်၊ ကံသုန်ဖျင်းတော့၊ ဖားဆင်းငယ် ဖားခုံ လမ်းကဲ့သို့၊ ဆုတောင်းခန်းတွင်၊ ပညာညွှန်ခဲ့၊ လောင်းသုဝဏ် သစ္စာခန်းတွင်မှ၊ ညစ်ညမ်းစွာ၊ ကြမ္မာဟောင်းငယ်က၊ တရှောင်းငင်ငင်ဟု၊ ၎င်းတွင်အကြောင်းတင်လို့ပြတဲ့၊ အပေါင်းသင်္ဂဟများမိတ်ဆွေ၊ နားစိတ်မဝေကြနှင့်ဆင်ခြင်ဘိ။

စုံစမ်းသည်အဖြာဖြာနှင့်၊ ဘုံခန်းမှာ လှမ်းကာကြည့်လိုက်တော့၊ မွမ်းကြမ္မာထည့်ပုံ ပွေ့လို့ ရှက်ကရော့၊ ရေပွက်မှာ၊ ဇနက္ကာမျောတော့၊ နတ်စောမယ် မေခလာငဲ့ကို၊ မောရာတွင်၊ ပြောကာမဟနိုင်ဘု၊ ငါ့ကြမ္မာငါ့အလျောက်နှင့် မရောက်လျှင် နေစေဘိတော့၊ ရေဖိရန်ခြစ်သည့်ရီးနှင့်၊ ကစ္စည်းကျော်နတ်အထူးတို့၊ ခပ်ဖူးဆာဒသာငင်၍၊ ကြမ္မာပင်၊ ဇာတာခွင်လဂ်ကယ်တို့၊ အစဉ်အဆက်မှီ နဿယောနှင့်၊ သီပေါစံလောကဓံ မကင်းသူမို့၊ ကံယွင်းယိုကြမ္မာခေလို့၊ သတ္တဝါတွေ ပွက်ပွကလောကြ၊ မဂ်သောတာဖိုလ်ကိုဝင်မယ့်၊ အသဝေါစင် ပုဂ္ဂိုလ်တို့ကိုမှ၊ ဆိုဘို့ရာ၊ ကြမ္မာနှင့်အပ်သည်ဟု၊ ဘယ်ကဗျာ ဘယ်ဟာမှ မစပ်ပါဘု၊ ဆရာမြတ်တွေ၊ သူတို့မမှားရင်ဖြင့်၊ မဟုတ်ပါကလားရယ်လို့ ၊မှားဘို့မရှိ။

## ခက်ဆစ်
၁။ ဂန္တန္တရ = အထွေထွေသော စာပေကျမ်းဂန်။

၂။  ဓဇ = တံခွန်။

၃။ မဟာသီလဝင် = ရှင်မဟာသီလဝံသ။

၄။ ကြမ္မာ = ကံကြမ္မာတရား။

၅။ လိင် = ဣတ္ထိလိင်၊ ပုလ္လိင်၊ ကျားမကွဲပြားခြင်း။

၆။ လောင်းသုဝဏ် = အလောင်းတော် သုဝဏ္ဏသာမ။

၇။  သင်္ဂဟ = အဆွေခင်ပွန်း။

၈။ အာသဝေါ = အာသဝေါတရားလေးပါး။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
စနည်းတဘောင်တူယောင်ယောင်

**စနည်းတဘောင်တူယောင်ယောင်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## စနည်းတဘောင်တူယောင်ယောင်

ပြည်ကုန်းဘောင်ရတနာသိန်က၊ ရာဇနိန် ကွာဝိန္ဒရာဇ်ပေမို့၊ မာဃီန်ကသစ် ဆွေနေနွယ်နတ်၏၊ သေနတ်ဝန် ငတွန်တယောက်ကယ်နှင့်၊ မွန်အောက်ခွင်ရာမဉ်တိုင်းက၊ တလိုင်းတွင် ဘုရင်ဖြစ်ပေသည့်၊ ဓိရာဇ်ကယ်ရာဇာတို့၊ ရှိမေတ္တာသစ္စာရွက်လို့၊ စစ်ထွက်သူတလဖမ်းတဲ့၊ မှုထမ်းပြိုင်ဝန် (၂) ဝန်သို့၊ ကျွန်ငတွန်၊ အလွန်သရမ်းသောကြောင့်၊ မရနိုင်တလတိုင် ဖမ်းရသည်ဟု၊ တလဖမ်းရန်ငတွန်ပြောရှာကြသူတို့၊ အတ္တနောဝါဒ မူမမှန်။

ဖြစ်ရေးမျှော်ခေါ်ဘို့၊ ဟစ်ကျွေးကြော် တဘောင်စည်းတို့၊ တောင်လည်းမလို မြေပြိုကွဲလို့၊ တော်လဲသံ ပဲ့တင်တီးသည့်ပြင်၊ မြေကြီးပင် ငလျင်လှုပ်သတဲ့ ငွေဥဂ္ဂါ မြောက်တောင်ကူးလို့၊ သောက်ရှူးကြယ် ဗုဒ္ဓဟူးကြယ်များတို့၊ ထူးခြားမြင်း ကောင်းကင်သို့ရှုလိုက်တော့၊ ရှင်သုမေ၊ ဗျာဒိတ်ပွဲတွင်မှ၊ ငရဲသူ မပူဆာဘု နမူနာ၊ နယူဗြဟ္မာမင်းတွေတို့၊ အစောင်စောင် တဘောင် လင်းသည်ဟု၊ တောင်တွင်းလာ၊ မဟာသီလဝင်က၊ ပါရမီတွင်၊ စာစီရင်လို့ရေးခဲ့၊ ရှေးကဖြစ်ဟန်။

တော်ဒူးစနည်၊ နှစ်မည်ဘဝေါတဲ့၊ သဘောတွင် ဆင်ခြင်ရန်ဘို့၊ ပလ္လင်ခံ၊ ဘုရင်စံတဲ့အနီးတွင်မှ၊ ဝန်ကြီးတွေ ရွှေသည်တိုင်က၊ လွှတ်ကွန်းပိုင်၊ တော်နေရာနှင့်၊ ဒူးနေရာ၊ ဝေကာချလိုက်တော့၊ သည်မတိုင် အခြေရင်းက၊ အတွင်းဝန်၊ ပြင်ဝန်ထောက်တွေနှင့်၊ သည်နောက်မှာတိုင်သည်ထွေးက၊ စနည်ခေါ်မည်တော်ပေးသတဲ့ တော်ဝေးစွာ၊ ကျေးနဂရာများက၊ စော်ဘွားစော်ခံမင်းတွေတို့၊ အတွင်းဝင်ပြင်ဘဝေါနှင့်၊ သောခြောက်ဆယ်ညီလာရေ၊ ဒွါ ဒဆယ့်နှစ်ပါးစီတဲ့၊ ဖွဲ့ထားကာ ထာဝရက၊ ငါးဌာန ဝေကာဖန်၊ နေရာမှန်မတ်ပေါင်း။

စလုံးကို အခြေတယ်လို့၊ နငယ်တွင်ညဆွယ်၍ သတ်လိုက်ရင်၊ စာဖတ်သူစနည်နှင့်၊ စနည်းကိုမှ၊ သည်လည်းညသတ်ခြားတဲ့၊ ခွဲထားကို မသိသေးရှာဘု၊ သည်ထွေးကို စနည်ခေါ်ရသတဲ့၊ သည်အပေါ် တွင်းပြင်ဘဝေါတို့၊ ယောင်တောင်တောင် တဘောင်လို့ပြောကြ၊ သမိန်ထောပါမဟာ၊ တလဖမ်းနှင့်၊ ခယမ်းသူရာမဉ်သုံးက၊ ပြည်ကုန်းဘောင်လူမောင်တွန့်နှင့်၊ ဝန် ၂ ဝန်သည်လောက်ကွဲရက်ကမှ၊ တယောက်ထဲထင်ရှာကြလို့၊ တလကြာ ငတွန်ဖမ်းရသတဲ့၊ နိဒါန်းအခြေစုံတဲ့၊ နန်းရွှေဘုံ ရာဇဝင်တို့၊ မကျွမ်းကျင် အထင်ဇောနှင့်၊ ဘဝေါကို တဘောင်စကားရယ်လို့၊ ယောင်မှားကာ များစရာ အကြောင်းငယ်ကြောင့်၊ ရွာမောင်းထောင်၊  ဆရာကျော်က၊ နာပျော်ဘွယ်၊ အာဘော်နှင့် မြွက်လိုက်ပ၊ ဆရာသက်ခေါ်အမည်နှင့်၊ ကော်မတီ၊ မဟော်အရည်လောက်ရှိပေတဲ့၊ ကဝီပညာနှင့်၊ ပလိတကာ၊ မဏိရတနာ သူဌေးငယ်က၊ ဘဝေါစကလာကို စောဒနာနှင့် မေးသူတို့၊ သဘောပါအောင်၊ မျှောစာနှင့်ရေးလို့၊ ပေးမပါကြောင်း။

## ခက်ဆစ်
၁။ ရတနာသိန် = ရတနာသိင်္ဃမြို့၊ ကုန်းဘောင်ရွှေဘိုမြို့။

၂။ ရာဇနိန် = ရာဇ၊ ဇနိန္ဒ၊ မင်း၊ လူတို့ကို အစိုးရသောမင်း။

၃။ ကွာပိန္ဒရာဇ် = ရေမြေကို အစိုးရသူ။

၄။ မာဃိန် = သိကြားမင်း။

၅။ ဓိရာဇ်ရာဇာ = ရာဇဓိရာဇ်ဘုရင်။

၆။ အတ္တနောဝါဒ = မိမိတဦးတည်း၏ အယူအဆ။

၇။ တဘောင် = ကလေး၊ သဘင်သည်၊ သူရူးတို့ သီဆိုသော တေးကဗျာ။

၈။ စံနည်း = နတ်ကောင်းနတ်မြတ်တို့ ညွှန်ပြချက်။

၉။ တော်လဲ = တော်လည်း၊ အသံကြီးစွာဖြစ်ခြင်း။

၁၀။ ဥဂ္ဂါ = မီးရှူးကဲ့သို့ အလင်းရောင်ထွက်ခြင်း။

၁၁။ သောက်ရှူး = မီးရှူးကဲ့သို့ အလင်းရောင်ထွက်ခြင်း။

၁၂။ ရှင်သုမေ = သုမေဓာရှင်ရသေ့။

၁၃။ တော်ဒူးစနည် = တော်နေရာ၊ ဒူးနေရာ၊ စနည်နေရာ၊ ဘုရင့်ရှေ့၍ ခစားရသောနေရာများ။

၁၄။ ဘဝေါ = အတွင်းဘဝေါနေရာ၊ အပြင်ဘဝေါနေရာ။

၁၅။ ကော်မတီ = အမှုဆောင်လူကြီး (လိပ်)။

၁၆။ စောဒနာ = သိလို၍ စုံစမ်းမေးမြန်းခြင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
စိန်လည်ဆွဲ (ဝတ္ထုတို)

**စိန်လည်ဆွဲ** (; ) သည် ပြင်သစ်စာရေးဆရာ မိုပါဆွန်း၏ ဝတ္ထုတိုတစ်ပုဒ် ဖြစ်သည်။ ပြင်သစ်သတင်းစာ Le Gaulois တွင် ၁၈၈၄ ခုနှစ်၌ ထည့်သွင်းဖော်ပြခဲ့သည်။ မိုပါဆွန်း၏ နာမည်ကျော်ဝတ္ထုများစာရင်းတွင် ပါဝင်ခဲ့ပြီး ၎င်း၏ဇာတ်သိမ်းမှာ ထူးခြားလှသည်။ 

## ဇာတ်လမ်းအကျဉ်း 
ဤဝတ္ထုသည် မဒမ် မက်သီဒယ် လွီဆယ် (Mathilde Loisel) နှင့် သူ့ခင်ပွန်းတို့၏ အဖြစ်အပျက်ကို ရေးဖွဲ့ထားခြင်း ဖြစ်သည်။ မက်သီဒယ်သည် ကျောက်မျက်တန်ဆာများဝတ်ဆင်၍ အထက်တန်းလွှာများတွင် ဝင်ဆန့်နိုင်ရန် အမြဲမျှော်လင့်နေသူ ဖြစ်သည်။ သို့သော်လည်း ဆင်းရဲသောသူမအဖို့ သူ့အား ပျော်အောင်ထားနိုင်မည့် အောက်တန်းစာရေးတစ်ဦးနှင့်သာ လက်ထပ်ခဲ့ရသည်။ အကြိမ်ကြိမ်တောင်းခံပြီးနောက်တွင် သူမ၏ခင်ပွန်းဖြစ်သူမှာ ပြည်သူ့လမ်းညွှန်ရေးဝန်ကြီးဌာန၏ ပါတီသို့ တက်ရောက်ခွင့် ရခဲ့သည်။ ဝတ်ဆင်စရာ မရှိသည့်အတွင် မယ်သီဒယ်မှာ ထိုပွဲသို့ မသွားလိုကြောင်း ငြင်းဆိုခဲ့သည်။ သူမ၏အဖြစ်အား မကြည့်လိုသော ခင်ပွန်းသည်မှာ ရိုင်ဖယ်ဝယ်ရန်စုထားသော ဖရန့် ၄၀၀ ကို သင့်တော်သောအဝတ်အစားဝယ်ရန် ထုတ်ပေးသည်။ သို့သော်လည်း လက်ဝတ်တန်ဆာမရှိသေး၍ စိတ်တိုင်းမကျပေ။ ကျန်ငွေမရှိတော့၍ အကြံအိုက်နေသော လင်မယားမှာ သူငယ်ချင်းတစ်ဦးဖြစ်သော မဒမ် ဂျင်းနီ ဖောရက်စတီယာ (Jeanne Forestier) ထံမှ ငှားရမ်းရန် အကြံရသည်။ ရွေးချယ်ရသမျှအတွင်းမှ စိတ်တိုင်းအကျဆုံးလစိန်လည်ဆွဲကို ငှားရမ်းကာ ပါတီသို့ တက်ရောက်ခဲ့သည်။ ပြန်အရောက်တွင် သတိထားမိသည်မှာ လည်ဆွဲမရှိတော့ခြင်းပင် ဖြစ်သည်။ ပြန်လည်ပေးလျှော်ရမည်ဖြစ်၍ ဆိုင်သို့သွားရောက်၍ ဈေးနှုန်းမေးမြန်းရာ ဖရန့် ၃၆၀၀၀ တန်ကြောင်း သိရသည်။ ငွေကြေးချေးငှားကာ စိန်လည်ဆွဲအားဝယ်ယူ၍ ဂျင်းနီထံ ပြန်ပေးနိုင်ခဲ့သော်လည်း အဆိုပါငွေများအား ပြန်လည်ပေးဆပ်ရန် ကာလအတော်ကြာ ရုန်းကန်ခဲ့ရသည်။ ဆယ်နှစ်ကြာသော် ပန်းခြံတစ်ခုအတွင်း၌ ဂျင်းနီနှင့် ပြန်လည်တွေ့ဆုံသောအခါတွင်မှ မိမိပျောက်ဆုံးခဲ့သော စိန်လည်ဆွဲမှာ ဖရန့် ၅၀၀ သာတန်သော လည်ဆွဲတုဖြစ်ကြောင်း တုန်လှုပ်ဖွယ် သိရှိလိုက်ရသည်။

## ကျောင်းသုံးအဖြစ် ထည့်သွင်းမှု 
စိန်လည်ဆွဲဝတ္ထုတို၏ အင်္ဂလိပ်ဘာသာအဖြစ် ပြန်ဆိုချက်ကို အခြေခံပညာ နဝမတန်း၊ အင်္ဂလိပ်ဖတ်စာတွင် ကျောင်းသုံးအနေဖြင့် ပြဋ္ဌာန်းထားသည်။

## ကိုးကား
ဆုံးနှင့် ချက်စော

**ဆုံးနှင့် ချက်စော** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ဆုံးနှင့် ချက်စော

တိုးအသရေ၊ ဘိုးရွှေရစ်ကယ်တဲ့၊ ကိုးနှစ်ရွယ်ဆယ်နှစ်သားက၊ စကားပီသည့်နှုတ်ကယ်ကြောင့်၊ အမျိုးမှာရိုးရာမဟုတ်သော်လဲ၊ စိုးအုပ်ရရွာလက်ကိုင်။

ခံအမွေမေမှတ်ကြီးနှင့်၊ ဖေကြီးချစ်မြတ်နိုးတဲ့၊ ဦး ဖိုး မှန်ပုတ္တံသားငဲ့၊ နှံထားကာ သက်ရာပေါင်းပေမဲ့၊ မယ်ကောင်းကြင်ဇနီး၏၊ သမီးမှာအရွယ်သင့်ပါဘိ၊ မယ်မြင့်ဆွေလုံမိတို့၊ ဘုံဗိမာန်အကြံဆန်းတဲ့၊ သံပန်းလိမ်အိမ်နှစ်ထပ်ကယ်နှင့်၊ ကျေးအရွာရွာ၊ လေးတာရပ်တည့်၊ လေးတာရပ်တည့်၊ ဈေးမြတ်တဲ့ဆိုင်။

များထိုထိုသားကိုဘငဲ့ပြင်၊ ညိုမြသွင်ရှင်မယ်သန်းနှင့်၊ တဝမ်းဝင်အတူအောင်းကြ၊ လူသောင်းတန်စိန်တမေနှင့်၊ အိမ်တဆွေခင်မယ်မိတို့၊ ဂိနိ အမကြီးက၊ သမီးလိုသားလိုအမှတ်ကယ်နှင့်၊ ကြီးကြပ်၍စီကွပ်နိုင်၊ ပြီးပြတ်ပိုင်သဘော။

နဝရတ်ပေပ၊ နားကပ်မှာမျက်စုံကျောက်ကဲ့ပြင်၊ လက်ကောက်တွေရွှေပုတီးနှင့်၊ သမီးတွေသားတွေများတို့၊ ဘုရားမှာဆွမ်းဖြူလောင်းတွင်မှ၊ မယ်ကောင်းအမေကြီးက၊ သမီးတွေသားတွေလှည့်ပါလို့၊ သူကြည့်ချင်သမင်မျက်လုံးလိုနှင့်၊ နခမ်းမှာကွမ်းရာသုံးပါလို့၊ ချမ်းသာပုံ၊ ဝမ်းမသာအုံးရမည်၊ ဆုံးနှင့်ချက်စော။

## ခက်ဆစ်
၁။ ပုတ္တံ = သား။

၂။ ဂိနိ = ဘဂိနိ (ပါ)၊ နှမ၊ အစ်မ။

၃။ နဝရတ် = နဝရတန၊ နဝရတ်ကိုးပါး။

၄။ နခမ်း = နှုတ်ခမ်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

## ကိုးကား
UTC+04:51

**UTC+04:51** ဆိုသည်မှာ UTC time offset ၏ +04:51 အချိန်တွင်ရှိသော အချိန်၏ အမှတ်လက္ခဏာဖြစ်သည်။ ထိုစံတော်ချိန်ကို ဘုံဘေစံတော်ချိန်အဖြစ် အသုံးပြုခဲ့ကြပြီး အိန္ဒိယစံတော်ချိန်(UTC+05:30)ထက် မိနစ် ၃၉ မိနစ်ခန့် နောက်ကျနေသည်။
UTC+02:30

**UTC+02:30** ဆိုသည်မှာ UTC time offset ၏ +02:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။ ISO 8601 တွင် ထိုအချိန်ဇုန်အမှတ်အသားကို 2017-04-28T08:41:59+02:30 ဖြင့် ဖော်ပြလေရှိသည်။

၁၉ ရာစုနှောင်းပိုင်းတွင် မော်စကို ဒေသစံတော်ချိန်အဖြစ် မူလကအသုံးပြုခဲ့သည်မှာ UTC+02:30 ဖြစ်သည်။ အောက်တိုဘာတော်လှန်ရေး ပြီးသော်အခါမှ အချိန်ဇုန်ကို +02သို့ ပြောင်းခဲ့သည်။ 

## အခြားကြည့်ရန်
* ရုရှားနိုင်ငံရှိ အချိန်ဇုန်များ
* မော်စကိုစံတော်ချိန်
Type 001A လေယာဉ်တင်သင်္ဘော

**Type 001A လေယာဉ်တင်သင်္ဘော**သည် တရုတ် လေယာဉ်တင်သင်္ဘောတစ်စင်းဖြစ်ပြီး ၂၆ ဧပြီလ ၂၀၁၇ တွင် ပြည်သူ့လွတ်မြောက်ရေးတပ်မတော် (ရေ)တွင် အသုံးပြုရန် ရေချ၍ တပ်တော်ဝင်ခဲ့သည်။ ဤလေယာဉ်တင်သင်္ဘောသည် တရုတ်နိုင်ငံအတွက် **လေယာဉ်တင်သင်္ဘော လျောင်နင်း** ပြီးလျှင် ဒုတိယမြောက် ပိုင်ဆိုင်ခဲ့သော သင်္ဘောတစ်စင်းဖြစ်ပြီး ပြည်တွင်းတွင် တည်ဆောက်ခဲ့သော ပထမဆုံးသော လေယာဉ်တင်သင်္ဘောဖြစ်သည်။ 

## ရေယာဉ်တည်ဆောက်ခြင်း 
လေယာဉ်တင်သင်္ဘောကို တလျန်မြို့တွင် China Shipbuilding Industry Corporation မှ တည်ဆောက်ခဲ့ခြင်းဖြစ်သည်။  အစိုးရသတင်းဌာနတစ်ခုဖြစ်သော ရှင်ဟွာ သတင်းဌာနအဆိုအရ ကနဦးရေယာဉ်တည်ဆောက်မှုကို ၂၀၁၃ ခုနှစ် ဖေဖော်ဝါရီလတွင် စတင်ခဲ့ပြီး သင်္ဘောကိုယ်ထည်ကိုတော့ မတ်လ ၂၀၁၅ တွင် စတင်တည်ဆောက်ခဲ့သည်။ ၂၀၁၅ ခုနှစ် အောက်တိုဘာလတွင် သင်္ဘောကိုယ်ထည်ပေါ်၌ လေယာဉ်သိုလှောင်ရုံများတည်ဆောက်သောအခါတွင် သင်္ဘော၏အဆင့်အတန်းကို ဖော်ပြနိုင်မည့် လက္ခဏာများ ထွက်ပေါ်လာခဲ့သည်။ ဒီဇင်ဘာလ ၂၀၁၅ ခုနှစ်တွင် တရုတ်ကာကွယ်ရေးဝန်ကြီးဌာန ပြောရေးဆိုခွင့်ရပုဂ္ဂိုလ်မှ ထိုသင်္ဘောသည် လေယာဉ်တင်သင်္ဘောဖြစ်ကြောင်း အတည်ပြုပြောကြားခဲ့ပြီး တည်ဆောက်ဆဲရှိသည်ဟု ပြောကြားခဲ့သည်။

လေယာဉ်များပျံတက်ရန်အတွက် ဆင်ခြေလျှောသဏ္ဌာန်(ski jump takeoff ramp) တပ်ဆင်ပြီးသောအခါ သင်္ဘောကိုယ်ထည်တည်ဆောက်မှုလုပ်ငန်းသည် ၂၀၁၆ ခုနှစ် မေလတွင် ပြီးဆုံးခဲ့သည်။

## ရေယာဉ်တည်ဆောက်မှုဆိုင်ရာ ဗိသုကာပုံစံ 
ယခုသင်္ဘော၏ဒီဇိုင်းပုံစံသည် ယခင်တည်ဆောက်မပြီးစီးခဲ့သော *ကုဇညှက်ဇော့* အမျိုးအစား သင်္ဘောကို ပြန်လည်တည်ဆောက်ခဲ့သည့် တရုတ်နိုင်ငံ၏ ပထမဆုံးလေယာဉ်တင်သင်္ဘောဖြစ်သော *လျောင်နင်း*အား များစွာအခြေပြုဆွဲခဲ့သော *ဆိုဗီယက်ယူနီယံ၏ ကုဇညှက်ဆော့ဗ် လေယာဉ်တင်သင်္ဘော* အမျိုးအစားဖြစ်သည်။ *လျောင်နင်း*နှင့်နှိုင်းယှဉ်လျှင် အနည်းငယ်မျှ ပြုပြင်အဆင့်မြင့်တင်ထားခဲ့ရာ ရေဒါများအဆင်မြှင့်တင်ခြင်း  သင်္ဘော၏ အလျားသည်  ရှိပြီး သင်္ဘော၏ ဆံနိုင်စွမ်းမှာ ၅၀,၀၀၀ တန် (ဝန်နှင့် ၇၀,၀၀၀)ရှိသည်။

## ကိုးကား
UTC+00:20

**UTC+00:20** ဆိုသည်မှာ UTC time offset ၏ +00:20 အချိန်တွင်ရှိသော အချိန်၏ အမှတ်လက္ခဏာဖြစ်သည်။

UTC+00:20 ကို နယ်သာလန်နိုင်ငံတွင် မေလ ၁ ရက် ၁၉၀၉ ခုနှစ်မှ မေလ ၁၆ ရက် ၁၉၄၀ ခုနှစ်အထိ အသုံးပြုခဲ့ကြသည်။ ထိုစံတော်ချိန်ကို **အမ်စတာဒမ်စံတော်ချိန်** သို့မဟုတ် **ဒပ်ချ်စံတော်ချိန်**အဖြစ် လူသိများကြသည်။ အချိန်ဇုန်ကို အတိအကျပြောရမည်ဆိုလျှင်  GMT +0h 19m 32.13s ဖြစ်ပြီး ၁၉၃၇ ခုနှစ် ဇူလိုင် ၁ ရက်မတိုင်မီအထိအသုံးပြုခဲ့ပြီး နောက်ပိုင်းတွင်မှ လွယ်ကူစေရန်အလို့ငှာ GMT +0h 20m သို့ပြောင်းလဲခဲ့သည်။ ဒုတိယကမ္ဘာစစ်တွင် ဂျာမန်တို့ သိမ်းပိုက်ပြီးသောအခါတွင် ဘာလင်စံတော်ချိန်ကိုသာ အသုံးပြုခဲ့ကြရာ ထိုအချိန်ကတည်းကစပြီး ထိုစံတော်ချိန်ကိုသာ အသုံးပြုခဲ့ကြတော့သည်။
စားပွဲထိုး

**စားပွဲထိုး** ဆိုသည်မှာ တခါတရံတွင် ကိုယ်ပိုင်အိမ်များတွင်လည်းကောင်း၊​ စားသောက်ဆိုင် သို့မဟုတ် ဘားများတွင် အလုပ်လုပ်သောသူများကို ဆိုလိုသည်။ ထိုသူများသည် ရောက်လာသော စားသုံးသူများမှ မှာယူသည့် အစားနှင့် အသောက်များကို ရောင်းချပေးရခြင်းဖြစ်သည်။ ဧည့်သည်များကို အမြဲတမ်းဂရုတစိုက် ဆက်ဆံရခြင်းသည် စားသောက်ဆိုင်ရှိ စားပွဲထိုးတစ်ဦးတွင် ရှိသင့်သော အရေးကြီးသည့် တာဝန်ဖြစ်သည်။ မန်နေဂျာမှ ချမှတ်ထားသော စည်းမျဉ်း စည်းကမ်းများကို စားပွဲထိုးတိုင်း လိုက်နိုင်ရသည်။ စားပွဲထိုးသည် ယင်းအလုပ်ချိန်ပိုင်းတလျှောက်လုံးတွင် စားစရာများ ချပေးခြင်း၊ ပန်းကန်ခွက်ယောက်များအားဆေးကြော သုတ်သင်ခြင်း၊ စားပွဲများအား သုတ်သင် စီရီခြင်းနှင့် လိုအပ်သော ပစ္စည်းများအား ဖြည့်တင်းခြင်း စသည်အလုပ်များကို လုပ်ငန်းတာဝန်ပေါင်းများစွာကို ထိုစည်းမျဉ်းများနှင်အညီ ပြီးပြည်စုံအောင် လုပ်ကိုင်နိုင်ရမည်ဖြစ်သည်။

အမေရိကန်ပြည်ထောင်စု အလုပ်သမားဗျူရို၏ ၂၀၀၈ ခုနှစ် မေလ စစ်တမ်းအရ အမေရိကန်ပြည်ထောင်စုတွင် စားပွဲထိုးအဖြစ်လုပ်ကိုင်သူ ၂.၂ သန်းခန့်ရှိသည်။

စားသောက်ဆိုင်အများစုသည် ၎င်းဆိုင်ရှိ အလုပ်သမားများအတွက် သတ်မှတ်ထားသော တူညီဝတ်စုံကို ဝတ်ဆင်စေသည်။ စားပွဲထိုးတစ်ယောက်သည် သဒ္ဓါကြေး ဆုငွေ အနည်းအများမဆို ရရှိနိုင်ပြီး ယင်းသည်ပင် ၎င်းတို့ဝင်ငွေတစ်မျိုးဖြစ်သည်။

## ဝေါဟာရကထာ 
အင်္ဂလိပ်ဘာသာ စကားတွင် စားပွဲထိုးကို server, waitress (အမျိုးသမီးများအတွက်သာ), waiter (ယောက်ျား သို့ အခြားလူပုဂ္ဂိုလ်),  wait staff, waitstaff သို့မဟုတ် serving staff server, waitperson စသည်ဖြင့် အမျိုးမျိုး ခေါ်ဆိုကြသည်။  

## လိုအပ်ချက်များ 
စားသောက်ဆိုင်တွင် ဝန် ဆောင်မှုပေးသည့် ရာထူးအတွက် စားသောက်ဆိုင်ရှိ အထက်အရာရှိမှ ချုပ်ကိုင်ထားလေ့ရှိသည့် လေ့ကျင့်မှုများ လိုအပ်သည်။ ဝန်ဆောင်မှုပေးသူသည် ဝယ်သူအား ကောင်းမွန်သော ဝန်ဆောင်မှုပေးခြင်း၊ စားစရာ နှင့် သောက်စရာတွင် ပါဝင်သောအရာများအား လေ့လာခြင်း၊ သေသပ်ပြီး နေရာကျသော အသွင်အပြင်များအား ထိန်းသိမ်းခြင်းများအား လေ့ကျင့်ယူရမည်ဖြစ်သည်။ ကပ္ပတိန်ရာထူးကဲ့သို့ ထိပ်တန်းစားသောက်ဆိုင် ရာထူးမျိုးတွင်မူ တာဝန်များသည် ပြဇာတ်တွင် ကပြရသကဲ့သို့ စည်းကမ်းရှိပြီး ကောင်းမွန်သော အရည်အချင်းများနှင့် ပြည့်စုံရမည်ဖြစ်သည်။ 

## ကိုးကား 
## ပြင်ပလင့်ခ်များ
UTC+01:30

**UTC+01:30** ဆိုသည်မှာ UTC time offset ၏ +01:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။ ယခုအခါတွင် အသုံးပြုခြင်းမရှိတော့ပေ။ ၎င်းအချိန်ဇုန်ကို ၁၉၈၂ ခုနှစ်နှင့် ၁၉၀၃ ခုနှစ်အကြားတွင် ယခုအခါ တောင်အာဖရိက နိုင်ငံဖြစ်သွားကြသော လွတ်လပ်သော လိမ္မော်ရောင်ပြည်နယ်၊ တောင်အာဖရိက ရီပါ့ပလစ်နှင့် ကိပ်ကိုလိုနီစသော ဒေသများတွင် အသုံးပြုကြသည်။ ထို့ပြင် ဂျာမန် အနောက်တောင် အာဖရိကနိုင်ငံ (ယခု နမီးဘီးယားနိုင်ငံ)တွင်လည်း အသုံးပြုခဲ့သေးသည်။
မောင်းထောင့်တွက်ကိန်း

**မောင်းထောင့်တွက်ကိန်း ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မောင်းထောင့်တွက်ကိန်း 

မန်းနဂရံမှာ၊ နန်းစံရှိစဉ်က၊ ပဏ္ဍိတံ၊ နိုင်ငံကျော်သည့်၊ ညဏ်ကဝိမော်ဆရာနှင့်၊ ဦးစိန္တာ၊ အထူးလိမ်မာတဲ့၊ ဗြဟ္မဏတို့ကို၊ ဘဘအကိုနှင့်၊ မမချိုသူ မမေးချင်ဘု၊ မူရေးကာ၊ ဇာတာနှစ်စောင်နှင့်၊ ရွာမောင်းထောင်ဆရာကြီးသို့၊ ခရီးကြုံ ကျေးရွာဆိုက်အောင်၊ ပေးလိုက်တဲ့ လွှာစက္ကူ။

ဇောတရအထည်၊ နဂါးပြည်က ထွက်ပေတဲ့၊ မြမျက်ရှိန် ဣန္ဒနီလာနှင့်၊ စိန်ဝဇီရာ၊  ပြာခတောက်ကဲ့ပြင်၊ ရတနာမောက်ကဲ့ညီ၊ ကျောက်နီပတ္တမြားတို့၊ ဖောက်ကားဝယ်ယူလို့၊ နယ်ဇမ္ဗူကြွယ်သူသုံးကြ၊ ပွင့်ပန်းငုံ ဝတ်ရည်က သုံးပါတဲ့၊ အလားအသွင် ပျားယင်ပိဒုံးကဲ့သို့၊ ပြည်လုံးကုန်၊ ဝင်အထွက်တွေတို့၊ အုံးကျွက်ကျွက်ဆူ။

ဇာတာကို ခါခါရှုလိုက်တော့၊ ရာဟုစနေနှင့်၊ ဂုရုတတွေ၊ ငွေခြင်္သေ့တို့၊ ဆင်ဝှေ့ရှောင် အထက်စခန်းက၊ လဂ်စန်းမှာ၊ လှမ်းကွာကြရက်မို့၊ ဘေးဘယာ ဝေးစွာပလို့၊ ပေါလှသီတဂူ၊ ဤအယူမတိမ်း။

တန်ခိုးဂုဏ်ကွယ်ကာ မြုပ်ချင်တော့၊ မိုးကုတ်ကြပ်ပြင် ဇင်ဂရာဇ်လိုပ၊ ပြင်သစ်တွေ၊ ယေဘုယျတို့ကြောင့်၊ စစ်ထပုံဆူလှယ်ကြိမ်ကြ၊ မြနှင့်စိန်၊ သကျဝတိန် နန်းကဲ့သို့ နဂရမန်းမြေမှာ၊ ဗိုလ်လူသုံးသည့်ပြင်၊ ဟိုစုံးတူရဒည်ဘွားဆီက၊ သယ်ယူကာ၊ ဝယ်သူများသော်ကြောင့်၊ တောင်ပါးမြေဝေဘူလက၊ ယုချကာ တသွယ်စီးသည့်ပြင်၊ ချင်းတွင်းရေမြောက်ညာကသိမ်းခဲ့၊ ကျောက်စိမ်းရည်၊ ကြည်ကြည်မြကိုမှ၊ ဘဘချိုချိုတို့ ဇာတာအလို၊ မြကိုသုံးရမတဲ့၊ ကျောက်လုံးအထည်၊ ပြည်ဝင်တောင်းလောက်ကယ်နှင့်၊ အဖိုးတပြေတန်၊ ကိုးကုဋေထိ ရောင်းရပါလိမ့်၊ မှန်မမှန်၊ ကံ ကံ၏အကြောင်းသာပ၊ မောင့်ထောင့်တွက်ကိန်း။

## ခက်ဆစ်
၁။ မန်းနဂရံ = မန္တလေးမြို့။

၂။ ပဏ္ဍိတံ = ပညာရှိ။

၃။ ဗြဟ္မဏ = ပုဏ္ဏား။

၄။ ဇောတရ = ဇောတိရသပတ္တမြား။

၅။ ဣန္ဒနီလာ = ပတ္တမြားညို။

၆။ ဂုရု = ကြာသပတေး။

၇။ ငွေခြင်္သေ့ = အင်္ဂါ။

၈။ လဂ် = မွေးဖွားသည့်အချိန် အမှတ်အသား။

၉။ စန်း = တနင်္လာဂြိုဟ်။

၁၀။ သီတဂူ = လ၊ အအေးဓာတ်ကို ဆောင်သည့်လ။

၁၁။ ဇင်္ဂရာဇ် = ခေါင်သောအရပ်ဒေသ။

၁၂။ သကျဝတိန် = သိကြားမင်း၏ တာဝတိံသာနတ်ပြည်။

၁၃။ ဥဒည်ဘွား = တရုပ်ပြည်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
မအိ (ဦးကြော့သမီး)

**မအိ** သည် စုံနံ့သာမြိုင်ရှာပုံတော်ကြီးကို ရေးဖွဲ့သီကုံးခဲ့သည့် စာဆိုတော် ဦးကြော့၏သမီးဖြစ်ပြီး အမျိုးသမီး စာဆိုများထဲတွင် ဦးကြော့သမီးဟူ၍ ထင်ရှားခဲ့သည်။ ဦးကြော့သမီးဟူ၍ အလွယ်တကူ မှတ်သားခဲ့ကြသဖြင့်လည်း အမည်ရင်းကိုပင် သိရှိရန် မလွယ်ကူတော့ပေ။ သို့သော် ကံအားလျော်စွာ ခရစ်နှစ် ၁၉၁၃-ခုနှစ်ဝန်းကျင်က တောင်တွင်းကြီးမြို့နေ အငြိမ်းစား၊ အထက်တန်းကျောင်း ဆရာကြီး ဦးဘမောင်က ဦးကြော့၏ တူ ကျောင်းဆရာ ကိုအင်ကြင်းကို မေးမြန်းမှတ်သားထားခဲ့သဖြင့် ဆွေစဉ်မျိုးဆက်စာရင်းနှင့်တကွ ဦးကြော့သမီးအမည်ကို မအိဟူ၍ သိရှိကြရသည်။ 

မအိကို စာဆိုတော်ဦးကြော့နှင့် ဇနီး ဒေါ်မင်းရံတို့မှ ဖွားမြင်သည်။ မအိသည် ဖခင်၏ ခြေရာကို နင်းခဲ့သူဖြစ်သည်။ ဝန်စာရေးမင်း၏ သမီးမို့ မအိငယ်စဉ်က နားထွင်းမင်္ဂလာပွဲ ဆင်ယင်ကျင်းပခြင်း ခံခဲ့ရသေးသည်။ မအိက ဆရာကောင်း၊ သမားကောင်းနှင့်လည်း စာပေသင်ကြားခွင့် ရရှိပါသေးသည်။ ဦးကြော့၏ လေးဆစ်တစ်ပုဒ်တွင် မအိက သူ့ဆရာအား ဖျင်နီလက်ဆောင် ရက်လုပ်၍ ကန်တော့ခဲ့ပုံကို ဖော်ပြထားပြီး အခြားလေးဆစ် တစ်ပုဒ်၌လည်း မအိနှင့် ကျောင်းနေဖက် မြို့အုပ်ကတော် မရှမ်းကို သတိရကြောင်း ရေးဖွဲ့ထားလေသည်။ 

မအိသည် အရွယ်ရောက်လာသောအခါ နတ်မောက်မြို့သူကြီး ဦးထွန်းဘုံနှင့် စုံဖက်ကာ ကိုခင်မောင်ဆိုသူ သားတစ်ယောက်ကို မွေးဖွားခဲ့သည်။ ကိုခင်မောင်သည် အင်္ဂလိပ်အစိုးရလက်ထက် နတ်မောက်မြို့သူကြီး ဖြစ်ခဲ့သေးသည်။ ဒေါ်မြနှင့်အိမ်ထောင်ကျပြီး ရှေ့နေတစ်ဦးအဖြစ် အသက်မွေးဝမ်းကျောင်းပြုရင်း ဂျပန်ခေတ် မတိုင်မီက ကွယ်လွန်သွားခဲ့သည်။

## စာပေလက်ရာ
ဦးကြော့၏ သမီးဖြစ်သူ မအိသည် ဖခင်ကဲ့သို့ စာဆိုတော် တစ်ဦးအဖြစ် ထင်ရှားကျော်ကြားခဲ့သူ ဖြစ်သည်။ သို့သော် စာပေလက်ရာဟူ၍ များများစားစား မတွေ့ရတော့၊ 
::"လူထွေညာ၊ ယဉ်ယဉ်ဆုံးငယ်နှင့်၊ မြရွှေစာ ဆင်ဆင်လို့ ကုံးခဲ့ကြ" အစချီ လေးဆစ်သဖြန်များကို ရေးဖွဲ့ခဲ့သည် ဆိုသည်။

## ကိုးကား
ဒါနန် အပြည်ပြည်ဆိုင်ရာ လေဆိပ်

**ဒါနန် အပြည်ပြည်ဆိုင်ရာ လေဆိပ်** (; ) သည် ဗီယက်နမ်နိုင်ငံ အလယ်ပိုင်းရှိ အကြီးဆုံးမြို့ ဖြစ်သော ဒါနန်မြို့ တွင် တည်ရှိသည်။ ဟနွိုင်းမြို့ရှိ နွိုင်ဘိုင် အပြည်ပြည်ဆိုင်ရာ လေဆိပ်နှင့် ဟိုချီမင်းမြို့ရှိ တန်ဆွန်းညက် နိုင်ငံတကာလေဆိပ်များ ပြီးလျှင် နိုင်ငံတွင်းရှိ တတိယမြောက် အပြည်ပြည်ဆိုင်ရာ လေဆိပ်ဖြစ်ပြီး ဗီယက်နမ်နိုင်ငံအလယ်ပိုင်း၏ အရေးပါသော ဝင်ထွက်ပေါက် တစ်ခု ဖြစ်သည်။

## ကိုးကား
မြို့အုပ်မင်းမြင်း

**မြို့အုပ်မင်းမြင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မြို့အုပ်မင်းမြင်း

အရင်းခံ မြင်းပျံမျိုးတွင်မှ၊ ဈာန်ကမ္မဇ တန်ခိုးရှိန်၊ သိရ်တေဇာနှင့်၊ စိုင်နီပါစိုင်ပြာဖက်လို့၊ စိုင်ကျလက်ပြင်သမင်ငန်းနှင့်၊ ဆယ်လွန်တိုင်စိုင်ရေွှဝါတို့၊ စိုင်တွေတကာ၊ ဝေလာဟကတဲ့၊ မြင်းကြန်အရမှန်လှချေ။

ထိပ်ကွက်ဟာ ကြာမဟုတ်ဘူး၊ ရင်အုပ်ဆွယ် လယ်တိုင်အောက်တွင်မှ၊ ဗွေရောက်လှာ၊ ကြာဗွေညွန်တဲ့၊ ဇာနေမွန်ခွာရွှေဖလားနှင့်၊ ငွေနားကြူချွန်၏ အဖျားစွန်၊ ဗွေတန်ဆောင်တဲ့၊ ရွှေစိုင်ဘောင်၊ ခွေမျှောင်ကြုံလို့၊ မြုံးပုံခွင်၊ တင်ရင်ကျယ်လို့၊ မှင်သွယ်သွယ်၊ လည်ဆံသေးနှင့်၊ ဟန်ရေးယူငင်လို့၊ မပြေးခင် ဆင်ရန်တွက်လိုက်ရင်၊ ကွေးလက်ကခွေ။

ဂယ်လောင်းအမည်တွင်တဲ့၊ ကြည်လင်စွာ ကြွက်တနှုန်းသို့၊ မျက်လုံးဟန်မျက်ဆံပြူးနှင့်၊ နဖူးမှာ ယုန်ရေဆုတ်သို့၊ ရွှေနုတ်တကာ အာနေပုံနှင့်၊ နာအုံမှာ ကြာပဒုံနှစ်ပွင့်လိုပ၊ စီးပြန်လျှင် မြီးဆံပင့်လိုက်လို့၊ ခရီးအမြန်ဖြင့်၊ လူ့တိုင်းပြေ၊ တုမနှိုင်းပေကြနှင့် စံလွတ်ကင်း။

အပြေးလွှတ်လိုက်ရင်၊ ကွေးညွတ်ကာ လက်နှစ်ချောင်းက၊ ထက်ကောင်းကင် တိမ်ခြေကို နင်းမည့်နှယ်၊ ရေွှမြင်းမိုရ်တောင်အာလိန်နှင့်၊ သောနဒိန်ဘုံစဉ်သို့ရောက်တော့၊ တင်လျှောက်ကာမတလိက၊ နေမိယူဆောင်ကျင်းတော့၊ တောင်မြင်းရေထွေထွေအမျိုးတို့၊ ရွှေကြိုးသွယ်ကိုင်တဲ့ဇက်ကယ်နှင့်၊ ကိုးမျက်စုံစိန်စီမြွှာလို့၊ ကြိမ်ကသာနှင့်တံဆော်တဲ့၊ စိုင်နီရော် ဝေလာဟကလိုပ၊ ဌာနအခြေပြုတဲ့၊ လင်နဂရေ၊ တင်ရွှေဗုတွင်မှ၊ မနုကျော်၊ ခေါ်သမုတ်လောက်တဲ့၊ အဆုံးခရိုင်၊ ရုံးတရားပိုင်ချုပ်ပေတဲ့၊ ဘုန်းမြို့အုပ်မင်း။

## ခက်ဆစ်
၁။ ကမ္မဇ = ကုသိုလ်ကံ၏ သတ္တိ။

၂။ သိရ်တေဇာ = သီရိ၊ တေဇာ၊ ကျက်သရေတန်ခိုး။

၃။ ဝေလာဟက = တိမ်ညွန့်သို့ပျံသောမြင်းမျိုး။

၄။ ဇာနေမွန် = အာဇာနည်မြင်းမျိုး။

၅။ ဂယ်လောင်း = ကြွယ်အငယ်စား။

၆။ စိုင်နီရော် = စိုင်နီမြင်းမျိုး။

၇။ လင်နဂရေ = ဘုတလင်ကိုပင် ဆိုလိုသည်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
အချိန်ဇုန်များ စာရင်း

အပြည်ပြည်ဆိုင်ရာ:
* နိုင်ငံအလိုက်အချိန်ဇုန်များ စာရင်း – ကမ္ဘာပေါ်တွင် လက်ရှိအချိန်ဇုန်အရေအတွက်အလိုက် စီထားသော နိုင်ငံများစာရင်း
* UTC offset အလိုက်အချိန်ဇုန်များ စာရင်း – လက်ရှိ UTC offset များ
* အချိန်ဇုန်အတိုကောက်များ စာရင်း – အတိုကောက်များ 
* IANA အချိန်ဇုန်များ စာရင်း – zones that have the same time since 1970
* စစ်သုံးအချိန်ဇုန်များ စာရင်း

နိုင်ငံအလိုက်-သီးခြား:
* အမေရိကန်ပြည်ထောင်စု ပြည်နယ်အလိုက်အချိန်ဇုန်များ စာရင်း
UTC+01:24

**UTC+01:24** ဆိုသည်မှာ UTC time offset ၏ +01:24 အချိန်တွင်ရှိသော အချိန်၏ အမှတ်လက္ခဏာဖြစ်သည်။ ၎င်းအချိန်ဇုန်သည် ဝါဆောလောင်ဂျီကျူမျဉ်းရှိ ဒေသစံတော်ချိန်ဖြစ်ပြီး ၎င်းစံတော်ချိန်ကို **ဝါဆောဒေသစံတော်ချိန်**အဖြစ် လူသိများကြသည်။ISO 8601 တွင် ထိုအချိန်ဇုန်အမှတ်အသားကို 2017-04-15T02:41:19+01:24 ဖြင့် ဖော်ပြလေရှိသည်။

၎င်းအချိန်ဇုန်ကို ၁၉ ရာစုအစောပိုင်းကတည်းက ပိုလန်-လစ်သူရေးနီးယား ဓနသဟာယနိုင်ငံ၏ နယ်မြေများတွင် ဘုံစံတော်ချိန်အဖြစ် အသုံးပြုရန် ရည်စူးခဲ့သည်။

၁၉၁၅ ခုနှစ် ဩဂုတ်လ ၅ ရက်နေ့တွင် ဝါဆောသည် ဗဟိုဥရောပစံတော်ချိန်ကို ပြောင်းလဲအသုံးပြုခဲ့သည်။ ပိုလန်နိုင်ငံ၏ ကျန်သောအစိတ်အပိုင်းများလည်း အလျင်အမြန်လိုက်လံပြောင်းခဲ့သည်။ 

## ပြင်ပလင့်များ
* http://article.gmane.org/gmane.comp.time.tz/888/match=europe+warsaw+24+1915
လှမြင့် (ဗိုလ်မှူးချုပ်)

**ဦးလှမြင့်**သည် မြန်မာနိုင်ငံရေးသမားတစ်ဦးဖြစ်ပြီး ရန်ကုန်မြို့တော်ဝန်အဖြစ် တာဝန်ထမ်းဆောင်ခဲ့သူဖြစ်သည်။ သူသည် မြန်မာတပ်မတော်တွင် ဗိုလ်မှူးချုပ်အထိ တာဝန်ထမ်းဆောင်ခဲ့သူတစ်ဦးဖြစ်ပြီး သံတမန်အဖြစ်လည်း တာဝန်ထမ်းဆောင်ခဲ့သေးသည်။ သူသည် စစ်တက္ကသိုလ်တွင် ၁၉၆၇ မှ ၁၉၇၁ ခုနှစ်အထိ ပညာသင်ကြားခဲ့သည်။ တပ်မတော်မှ ဗိုလ်မှူးချုပ်အဖြစ် ၂၀၀၂ ခုနှစ်အထိ တာဝန်ထမ်းဆောင်ခဲ့သည်။ ထို့နောက် သူသည် အာဂျင်တီးနားနိုင်ငံနှင့် ဘရာဇီးနိုင်ငံဆိုင်ရာ မြန်မာနိုင်ငံသံအမတ်ကြီးအဖြစ် ၂၀၀၂ ခုနှစ်မှ ၂၀၀၅ ခုနှစ်အထိ၊ ဂျပန်နိုင်ငံဆိုင်ရာ မြန်မာနိုင်ငံသံအမတ်ကြီးအဖြစ် ၂၀၀၅ ခုနှစ်မှ ၂၀၁၀ ခုနှစ်အထိ တာဝန်ထမ်းဆောင်ခဲ့သည်။

## ကိုးကား
တင်ဖေ

**ဦးတင်ဖေ**သည် ရန်ကုန်မြို့တော်ဝန်အဖြစ် ၁၉၈၅ ခုနှစ် ၁၉၈၆ ခုနှစ်အထိ တာဝန်ထမ်းဆောင်ခဲ့သည်။ သူသည် ပြည်ထောင်စုတော်လှန်ရေးကောင်စီအဖွဲ့တည်ထောင်သူများထဲမှ တစ်ဦးအဖြစ် စတင်တည်ထောင်စဉ် ၁၉၆၂ ခုနှစ် မတ်လ ၂ ရက်နေ့မှ တာဝန်မှ အနားယူသည့် ၁၉၇၀ ခုနှစ်အထိ ပါဝင်ခဲ့သည်။ ဦးတင်ဖေသည် ဦးတန်ယုဆိုင်၏ ညီမဖြစ်သူ သိန်းဆိုင်နှင့် လက်ဆက်ခဲ့သည်။

## ကိုးကား
ကဏ္ဍ:တော်လှန်ရေးကောင်စီဝင်များ
Asia/Yangon

**Asia/Yangon**သည် IANA အချိန်ဇုန် ဒေတာရင်းမြစ် ၏ zone.tab မှ အချိန်ဇုန် ၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Yangon
 

ရည်ညွှန်းအမှတ်မှာ ရန်ကုန်မြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ မြန်မာနိုင်ငံဖြစ်သည်။ 

## ကိုးကား
အောင်ခင် (ဗိုလ်မှူးကြီး)

**ဦးအောင်ခင်**သည် ရန်ကုန်မြို့တော်ဝန်အဖြစ် ၁၉၈၆ ခုနှစ်မှ ၁၉၈၈ ခုနှစ်အထိ တာဝန်ထမ်းဆောင်ခဲ့သူ ဖြစ်သည်။

## ကိုးကား
လေးဆယ့်ငါးထွေ မြင်းတို့ဗွေ

**လေးဆယ့်ငါးထွေ မြင်းတို့ဗွေ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## လေးဆယ့်ငါးထွေ မြင်းတို့ဗွေ

အရင်းခံ မြင်းကြန်ထွက်ကယ်နှင့်၊ မှန်ချက်ဗွေ၊ သက်သေနှုန်းလိုက်တော့၊ မျက်လုံးဝယ် ဗဟိုတည့်စေရ၊ ထိုသည့်ဗွေ အောက်ခြေလျောလို့၊ နှာကြောတွင် ဗွေမြင်ပြန်ခဲ့လျှင်၊ မျက်ရည်ခံနှစ်တန်ထွက်လိမ့်၊ မှန်ထက်တွင်ဗွေတလုံးနှင့်၊ နှစ်လုံးပင်စင်လှာတို့ခဲ့လျှင်၊ တစို့ဗေကျမ်းဂန်မှတ်ခဲ့၊ ပန်းချပ်ဗွေဆံပင်ရိပ်နှင့်၊ လိပ်စရို ထိပ်မိုတွင်တွေ့လိမ့်၊ လက်ဖွေ့ဆိုင်ဗွေနှစ်လုံးနှင့်၊ သုံးလုံးပြိုင်မြခုံလောက်တဲ့၊ နားပေါက်တွင်ငိုသံနာနှင့်၊ နားအောက်မှာ ငိုသံကြားငဲ့ပြင်၊ နားဖျားနေ ဗွေတန်ဆောင်တို့၊ အရှေနောင်အကျိုးမျှော်ဆလို့၊ ဖိုးကျော်လှဆိုသည့်စာ။

နှုတ်တံဆိပ်ကယ်က၊ နှုတ်ထိပ်တွင်သူနေလို့၊ မုတ်ဆိတ်ဗွေအောက်ညှာမေးနှင့်၊ အစာကျွေးလျှင်ကြားမြင်ခက်စေဘို့၊ စခွက်ဗွေပုံသေနှိပ်ခဲ့၊ ပါးချိတ်စွယ်နယ်အနီးတွင်မှ၊ ပါးဒီးဗွေပါးပြင်နှစ်ဖက်တဲ့၊ နားရွက်အပေါ်ခေါ်နစောင့်နှင့်၊ အာထောင့်စောင်၊ အာပေါင်ညွန့်က၊ ဇက်ခွန့်ဗွေထိုမှာတည်လိမ့်၊ ရွှေချူတမည်၊ ဆည်လည်ဝတ်က၊ လယ်ညွတ်ခွေ၊ ရေမျိုအောက်က၊ ဂွမ်းပေါက်လို၊ ဖြူတုံလာခဲ့ရင်၊ ပဒုမ္မာကြာသမုတ်ကြ၊ ကြဆုပ်မှာ ဂုတ်ညှာကဆင်းခဲ့၊ လည်ပင်းတွင် ပြင်အဖက်ကယ်က၊ အထက်ကိုတခါဆန်တော့၊ သန်လျက်ခံသန်လျက်ထမ်းနှင့်၊ အလှမ်းမှာထွာတညိုတဲ့၊ သာမပိုမောက်တိုရိပ်ကဲ့ပြင်၊ မြုံထိပ်တွင်မင်အကူးက၊ ကဦးဗွေသူတမျိုးနှင့်၊ တင်ပစောင်းဝယ်စွန်းနရန်းက၊ မြီးပြန်ဗေသူတဖုံနှင့်၊ အမြီးအုံလှန်ကာဖွေခဲ့ရင်၊ ၎င်းအနေဆောင်ဗွေရစ်တဲ့၊ ခြေဆစ်ချွန်၊ နွံမဆင်းပေဘု၊ ပေါင်အတွင်းတွင် ထောင်ကာတန်းလို့၊ မျှောင်သန်းသည်သပွတ်ဆွဲနှင့်၊ ခွေးဆွဲဗွေ ပေါင်တွင်နောက်က၊ မစင်ပေါက်ဝယ်၊ ပင်လယ်လှဲ့လို့၊ ပါခဲ့လျှင်သည်ဗွေမျိုးတို့၊ ငွေအဖိုးမတန်မဝယ်အပ်ဘု၊ ဆိုးတတ်လှပါ။

အထက်မှာလက်ညှာအတွင်းက၊ ပါးရင်းဗွေသင်းခွေပန်းကဲ့သို့၊ ကင်းသန်းဗွေပေါ်လှာပြန်ကဲ့ရင်၊ သုံးထပ်ခံရွှေကြာကြီးတဲ့၊ ခွာသီးပေါ်ဗွေကနက်နှင့်၊ လက်ဆစ်ခွေ၊ မျက်ရည်သုတ်ခဲ့ပြင်၊ ရင်အုပ်နယ်၊ လည်တိုင်ပြန့်တွင်မှ၊ ကန့်လန့်နေဗွေတံကျင်နှင့်၊ လက်မောင်းတွင် တွင်းပြင်ချဲ့လို့၊ လက်ဖွဲ့ဗွေ မည်နာမံငဲ့ပြင်၊ ဗွေအဲ့ခံလက်ပြင်ရင်းက၊ နင်းဆင်းမှာ ဆင်ရာဘတ်တဲ့၊ နင်းတက်ဝယ် ဘယ်နံဘေးက၊ မဝေးပေါင်၊ ချစ်ခုံစွန်းနှင့်၊ ဗိုက်ဝမ်းရေ ဂဟေစပ်တွင်မှ၊ ခရုပတ်ဗွေ၊ လိုက်ကာရှောက်လိုက်တော့၊ ဗိုက်အောက်တွင်ရှေ့ရင်ဒူးထိ၊ သင်ဖူးဗွေ ထိုကဆုတ်ခဲ့ရင်၊ သိုမှုတ်ဆို၊ သိုအိမ်ရှေ့နှင့်၊ လိန်ကွေ့လယ်၊ ထိုနယ်စပ်တွင်မှ၊ သိုစပ်ပါ၊ မှတ်စရာ ဆုံးကြပေါ့၊ နှလုံးခွံငယ်လို့မရှိပါ၊ အတိတာမူဟောင်း။

သကောင်တင်၊ ခတောင်နှစ်ဖက်ကဲ့သို့၊ အကွက်ပင်မြင်ကြအုံးလိမ့်၊ ကကုန်အသွင်၊ မြင်တပုံနှင့်၊ တင်ပဆုံဖြူလို့ ဖွေးရင်ဖြင့်၊ လူရွေးချယ်၊ သူဌေးသကြွယ်တို့ မကြိုက်ပေဘု၊ ခွေးမိုက်အသွင်၊ ဖခင်ကိုစားလို့၊ ကြင်သွားရာ၊ အဖျားလျှာနှင့် ရက်ရင်ဖြင့်၊ စွာထွက်မှာ သဒ္ဒါပြန်တဲ့၊ ဒွါရံကို၊ ဝါဠံဝင်ခဲ့ရင်၊ သဒ္ဒါဝင် ခွာကြဉ်မှီးရမတဲ့၊ မြင်းထီးငယ်၊ အစွယ်ပရင်ဖြင့်၊ ဟိုင်းခေါ်သည်၊ နှိုင်းမျှော်ဆပါတော့၊ မြင်းမငယ်၊ အစွယ်ဖူးရင်ဖြင့်၊ ဘီလူးပင်အထူးအထင်လျားတဲ့၊ ဗွေရွေးချယ်၊ လေးဆယ်ငါးထိ၊ ရှေးဌကထာညီ၊ ရေးကာသားလိုက်တဲ့၊ များမှတ်စိမ့်ကြောင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ပနမ်းလူမျိုး

**ပနမ်းလူမျိုး**တို့သည် အရှေ့ဘက်မှ ခမီအမျိုးသားတို့နှင့် အတူ ဆင်းသက်လာကြသော အုပ်စုတစ်စု ဖြစ်သည်ဟုဆိုသည်။ ထို့နောက် ခမီတို့နှင့် ခွဲ၍ အနောက်မြောက်စူးစူးသို့ ထွက်သွားကြရာ ကလင်ကော့ (လူရှေ)တို့နှင့် အိန္ဒိယနိုင်ငံထဲတွင် တွေ့၍ နှစ်ပေါင်းများစွာ အတူနေထိုင်ခဲ့ကြသည်။

နောင်သောအခါ ကလင်ကော့(လူရှေ)တို့နှင့် မသင့်မတင့်ဖြစ်၍ ကုလားတန်မြစ်ဖျားခံရာအရပ်မှ တောင်ဘက်အရပ်သို့ ဆင်းလာခဲ့ကြသည်။ ယင်းကဲ့သို့ ရွှေ့ပြောင်းလာကြသည်မှာ လွန်ခဲ့သည့် အနှစ် ၂၀၀ ကျော်ခန့်က ဖြစ်သည်။

ပနမ်းယောက်ျားများသည် ကလင်ကော့တို့ကဲ့သို့ ဆံပင်ကို နောက်ထုံးထုံးကြသည်။ စကား ၁၀-လုံးတွင် ကလင်ကော့ စကားနှစ်လုံးလောက် ပါနေသည်။ တမာကူသောက်သော အလေ့အထသည် ယင်းတို့ထံမှ ရလာသော ယဉ်ကျေးမှုပင် ဖြစ်သည်။

ကုလားတန်မြစ်အတိုင်း တောင်ဘက်သို့ ဆင်းလာခဲ့ကြရာ ချင်းလက်ချောင်း အထက်နားရှိ ကွဲကုန်းဆန်းလမွေးတောင် အရောက်တွင် နှစ်ပေါင်းများစွာက ကွဲကွာသွားခဲ့ကြသော ခမီအမျိုးသားတို့နှင့် ပထမဆုံးပြန်လည်တွေ့ရသည်ဟု ဆိုသည်။ ခမီတို့နှင့် တွေ့၍ အတူနေထိုင်လာကြရာမှ ခမီစကားကို လူတိုင်းလောက် ပြောတတ်လာသည်။ ခမီတို့နှင့် အပြန်အလှန် လက်ဆက်မှုများလည်း ရှိသည်။

ပနမ်း၊ ခမီ၊ မြို၊ အနူး၊ ခေါင်စိုတို့၏ အရပ်အမောင်း အသွင်အပြင်မှာ မြန်မာတို့နှင့် တူ၏။ အရပ်ဒေသကို လိုက်၍ အသားအရောင်၊ အဖြူ၊ အညို ကွဲသွားသည်။ ဆံပင်မည်းသည်။ မျက်ဆန်နက်သည်။ ပနမ်းအမျိုးသားတို့သည် ခမီတို့ထက် အရပ်အနည်းငယ် မြင့်သည်ကို တွေ့ရသည်။

ပနမ်းအမျိုးသမီးများသည် ရင်တစ်ဖက်ကို မဖုံးကြပေ၊ အပျိုအအို ခွဲခြားသိနိုင်သော အချက်များမှာ လည်ဆွဲပုတီးများ ဖြစ်ကြသည်။ အပျိုနှင့် ကလေးမရသေးသည့်အိမ်ထောင်သည် အမျိုးသမီးများသည် လည်ဆွဲပုတီးရှည်ကြီးများကို ခါးအထိ အရှည်ချ၍ ဝတ်ဆင်ကြသည်။ ကလေးရသော အခါတွင် လည်ပင်းပတ် ပုတီးများကိုသာ ဝတ်ဆင်ကြတော့သည်။

## ကိုးကား
ခေါင်စိုလူမျိုး

**ခေါင်စိုလူမျိုး** (အင်္ဂလိပ်: **Khongso**) သည် ချင်းလူမျိုးစာရင်းဝင် မြန်မာတိုင်းရင်းသားလူမျိုးစု ဖြစ်သည်။ အခြားအမျိုးသားများက ခေါင်စိုဟု ခေါ်ကြသော်လည်း ခေါင်စိုအမျိုးသားတို့ကမူ သူတို့ကို သူတို့ ခေါင်မီး ဟု ခေါ်ကြသည်။ ခေါင်စိုတို့သည် အနူး၊ ခူမီးတို့နှင့် ရောနှောနေထိုင်ကြသည်။ သူတို့၏ ယဉ်ကျေးမှုသည် ခူမီးယဉ်ကျေးမှုနှင့် ခြားနားခြင်း
မရှိပေ။ ခူမီးစကားကိုလည်း ပြောဆိုတတ်ကြသည်။ ခေါင်စိုတို့သည် ပလက်ဝမြို့နယ်တွင် နေထိုင်ကြသည်။

ခေါင်စို၊ အနူး၊ ခူမီး၊ ပနမ်းစသော ချင်းအမျိုးသား အမျိုးသမီးတို့၏ ဝတ်စားဆင်ယင်မှုများသည် တစ်ဦးနှင့် တစ်ဦး အနည်းငယ်ကွာခြားမှုရှိသော်လည်း သာမန်အားဖြင့် ခွဲခြား၍ မသိနိုင်ကြပေ။ 

ခေါင်စိုအမျိုးသမီးများသည် ညာပခုံးမှကျသော ရင်ဖုံးစနှင့် ဘယ်ချိုင်းအောက်မှ လာသော ရင်ဖုံးကို ညာဘက်ရင်သားပေါ်တွင် တည့်တည့်ချည်ထားသည်။ ယင်းတို့ကား အပျိုများနှင့် လင်ရှိသော်လည်း ကလေးမရသေးသော အမျိုးသမီးများ၏ ဝတ်ဆင်ပုံဖြစ်သည်။ အိမ်ထောင်သည် အမျိုးသမီးများကား ရင်ကို တစ်စုံတစ်ရာ မဖုံးမဖိဘဲ နဂိုအတိုင်း ထားလေ့ရှိသည်။

## ကိုးကား
မှိုင်းမပါကြောင်း

**မှိုင်းမပါကြောင်း** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မှိုင်းမပါကြောင်း

အရွယ်မှာအစွယ်ကျိုးလို့၊ ကွယ်ကိုးရန်မပေါ်ဘု၊ ညှိုးလျော်ပြီ၊ ဖိုးကျော်လှငဲ့၊ ကိုးမှော်ရ ညဏ်ဝိဇ္ဇာ။

မန်းရွှေပြည်၊ နန်းဘွေကနက်တွင်မှ၊ ထမ်းရွက်သည်အခါတုန်းက၊ ရွာလုံးကုန်မှီခိုလောက်ပါငဲ့၊ ဂုဏ်ရောက်ဟန်၊ မောက်မာန်နှင့်မတင်းပါဘု၊ ရန်ကင်းအောင်ထွေထွေပြုခဲ့၊ မင်းမှုတွက်တာ။

ဘိလပ်စံ၊ အရင်သူကြီးတို့နှင့်၊ ဝရီးတူဆွေအမျိုးပါတဲ့၊ မောင်ဖိုးမှန်စိုးပြန်ခိုက်တွင်မှ၊ ထန်လိုက်လေအရပ်သားတို့၊ သနားမညှာတာလို့၊ တံခါးမှာ သွားကာအိပ်ပြန်ရ၊ အရိပ်ကယ်အရောင်မဲလို့၊ မှောင်မဲတွင်မမြင်မကန်းဟာမို့၊ ပင်ပန်းစွာလမ်းတာကိုသွားရ၊ စန်းဒါးစန်းဒီ၊ ဖြစ်ချည်ပေါ့၊ ဤနှစ်လွန်၊ ခုနစ်ဆယ်သာတဲ့၊ ကိုယ်ခန္ဓာ၊ အိုကာထိုင်းပြီမို့၊ ထိုရွာမှာ တံခါးဗိုလ်အရာ မခိုင်းလေနှင့် မှိုင်းမပါကြောင်း။

## ခက်ဆစ်
၁။ ကိုးမှော် = မှော်ကိုးမျိုး၊ အင်းမန္တာန် စသည်တို့ဖြင့် စီရင်၍ သိဒ္ဓိပြီးစေသော အတတ်။

၂။ ဘိလပ်စံ = ဘိလပ်မင်း (ဝါ) အင်္ဂလိပ်မင်း။

၃။ အနိစ္စာ = အနိစ္စရောက်သည်။

၄။ ဘိဇ္ဇနာ = ပျက်စီးသည်။

၅။ စန်းဒါးစန်းဒီ = မှုန်တိမှုန်မွှား (ဘန်း)။

၆။ တံခါးဗိုလ် = တံခါးစောင့်။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ဈာန်ရသူဆိုရန် သင့်ပေလိမ့်

**ဈာန်ရသူဆိုရန် သင့်ပေလိမ့်** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## ဈာန်ရသူဆိုရန် သင့်ပေလိမ့်

ကုသလံ ကံကြမ္မာရယ်ကြောင့်၊ ဈာန်ရသူ ဆိုရန်သင့်ပေလိမ့် ငြမ်းမဆင် ထန်းပင်မြင့်၊ လမ်းထွင်လင့်နိစ္စမူ။

ခါးယံမှာ ဓားသန်လျက်နှင့်၊ တရက်လျှင် နှစ်ကြိမ်ပ၊ ထက်ဝတိန် ဘွေတခိုမှ၊ နေညိုလျှင်ရေချိုအိုး၊ ကြိုးနှင့်သယ်ယူ။

နော်ရထာစံတည်တဲ့၊ ပုဂံပြည် စည်ပွင့်လင်းစဉ်က၊ ရွာမြင်မူသာတဲ့ ကျေးမှာဖြင့်၊ မောင်ထွေးနာမည်နှင့်၊ တရာရည်ပင်စည်ထန်းတို့၊ ကျင်ကျွမ်းကာ နေ့စဉ်တက်နိုင်လို့၊ ဝင်ထွက်ကာ ကျန်စစ်သားတို့နှင့်၊ ခစားရအတူတူ၊ ကျော်ဇမ္မူခြိမ့်သဲ။

နွေအခါ၊ ရေပြာညိုတဲ့၊ ရွှေထန်းဖိုခန်းကာပပြန်တော့၊ ထန်းမမှာ လှမ်းကာဟက်လို့၊ ထန်းလျက်ပါ ချက်ကာရောင်းရ၊ သိန်းသောင်းရေ ရွှေငွေလျှံလို့၊ ပြေပုဂံ ကျန်စစ်သားတို့နှင့်၊ စစ်များစွာအောင်သည့်ရေးရယ်ကြောင့်၊ မောင်ထွေးနာမည်ရင်းငယ်နှင့်၊ ရာဇဝင်စာတင်လို့သွင်းခဲ့၊ မြင်းမူသားနဲ။

## ခက်ဆစ်
၁။ ကုသလံ = ကုသိုလ်။

၂။ ကံကြမ္မဇ = ကမ္မဇ (ပါ)၊ အတိတ်က ပါလာသော ကံအရင်း။

၃။ နိစ္စဓူ = နိစ္စဓူဝ (ပါ)၊ အစဉ်အမြဲ။

၄။ မောင်ထွေး = မောင်ထွေရူး။

၅။ တရာရှည် = ထန်းပင်တရာ၏ အရှည်။

၆။ မြင်မူသားနဲ = မြင်းမူသား မောင်ထွေရူး၏ နည်းအတိုင်း။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
UTC+00:30

**UTC+00:30** ဆိုသည်မှာ UTC time offset ၏ +00:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။ UTC+00:30 ကို ဗြိတိသျှတော်ဝင်မိသားစုဝင်များမှ အသုံးပြုခဲ့ကြပြီး ၎င်းစံတော်ချိန်ကို **ဆန်ရင်းဟမ်စံတော်ချိန်**ဟုခေါ်ဆိုခဲ့သည်။ ၁၉၃၆ ခုနှစ်တွင် ၎င်းအား အသုံးပြုခြင်းကို ရပ်တန့်ခဲ့သည်။ 

၎င်းစံတော်ချိန်ကို ဆွစ်ဇာလန်နိုင်ငံတွင်လည်း ၁၈၉၄ ခုနှစ်တွင် ဗဟိုဥရောပစံတော်ချိန်အား ပြောင်းလဲခဲ့ချိန်မတိုင်မီအထိ အသုံးပြုခဲ့ကြသေးသည်။ 

## ကိုးကား
ဗိုလ်ချုပ်အောင်ဆန်းတံတား (ဘီလူးကျွန်း)

**ဗိုလ်ချုပ်အောင်ဆန်းတံတား (ဘီလူးကျွန်း)** သည် မြန်မာနိုင်ငံ၊ မွန်ပြည်နယ်တွင် တည်ရှိပြီး သံလွင်မြစ်အား ဖြတ်ကျော်တည်ဆောက်ထားကာ မော်လမြိုင်မြို့နှင့် ချောင်းဆုံမြို့အား ဆက်သွယ်ထားသည့် တံတားတစ်စင်း ဖြစ်သည်။ တံတားကို ၂၀၁၇ ခုနှစ် မေလ ၉ ရက်နေ့တွင် ဖွင့်လှစ်ခဲ့သည်။

## တံတားအချက်အလက်များ 
တံတားကို ခန့်မှန်းငွေ ကျပ်သန်း ၅၉,၈၀၀ ဖြင့် တည်ဆောက်ထားပြီး အရှည် ၅,၂၀၃ ပေ၊ အကျယ် ၂၈ ပေရှိပြီး နှစ်လမ်းသွား သံမဏိသံပေါင် ခုံးတံတားအမျိုးအစား ဖြစ်သည်။ မော်လမြိုင်ဘက်ကမ်း မုပွန်ချဉ်းကပ်လမ်းမှာ ၇၅၇ ပေခန့်နှင့် ဘီလူးကျွန်း ကညှော်ချဉ်းကပ်လမ်းမှာ အရှည် ၁၆,၉၈၀ ပေ ရှိသည်။ သမ္မတဦးသိန်းစိန်လက်ထက် ၂၀၁၅ ခုနှစ် ဖေဖော်ဝါရီလ ၈ ရက်နေ့တွင် သံလွင်တံတား (ချောင်းဆုံ) အမည်ဖြင့် စတင်ပန္နက်ချ တည်ဆောက်ခဲ့သည်။

၂၀၁၇ ခုနှစ် ဧပြီ ၂၆ ရက် ည ၉ နာရီတွင် ဗိုလ်ချုပ်အောင်ဆန်းတံတား (ဘီလူးကျွန်း)အမည်ဖြင့် ဆိုင်းဘုတ်တင်ခဲ့ပြီး ဧပြီ ၂၇ ရက် နံနက် ၉ နာရီ ၄၅ မိနစ်၌ ဆိုင်ကယ်များနှင့် ကားများအား အခမဲ့ဖြတ်သန်းခွင့်ပြုခဲ့သည်။ ၂၀၁၇ ခုနှစ် ဧပြီလ ၂၆ ရက်နေ့အထိ လက်မှတ်ပေါင်း တစ်သိန်းခွဲခန့် ရရှိခဲ့သည်ဟု ဆိုသည်။

တံတားကို ဗိုလ်ချုပ်အောင်ဆန်းတံတား ဟု အမည်ပေးပါက အမျိုးသားပြန်လည်သင့်မြတ်ရေးကို အထောက်အကူမပြုသည့်အပြင် တိုင်းရင်းသားစည်းလုံးညီညွှတ်မှုမပြိုကွဲရေးကို ထိခိုက်စေမည်ဖြစ်သောကြောင့် ပြည်ထောင်စုအစိုးရအနေဖြင့် အလေးအနက် ပြန်လည်သုံးသပ်ပေးပါရန် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၊ တိုင်းရင်းသားစည်းလုံးညီညွတ်ရေးပါတီ၊ အမျိုးသားဒီမိုကရေစီပါတီသစ်၊ အမျိုးသားတိုးတက်ရေးပါတီ၊ ဒီမိုကရက်တစ်ပါတီ (မြန်မာ) အပါအဝင် ပါတီပေါင်း ၁၄ ခုက ၂၀၁၇ ခုနှစ် ဧပြီလ ၅ ရက်နေ့က ကြေညာချက်ထုတ်ပြန် တောင်းဆိုခဲ့သည်။

မွန်ပြည်နယ်၊ ပေါင်မြို့နယ် ပြည်သူ့လွှတ်တော်ကိုယ်စားလှယ် ဒေါ်မိကွန်ချမ်း၏ ဗိုလ်ချုပ်အောင်ဆန်းတံတားဟု အမည်ပေးရန် အဆိုအား ၂၀၁၇ ခုနှစ် ၁၄ ရက်တွင် ပြည်သူ့လွှတ်တော်တွင် မဲခွဲဆုံးဖြတ် အတည်ပြုခဲ့ရာ

၂၀၂၁ ခုနှစ် ဇွန် ၁ ရက် မှာဗိုလ်ချုပ်အောင်ဆန်း တံတားအမည် အစား သံလွင်တံတား(ချောင်းဆုံ) လို့ ပြောင်းလဲ သတ်မှတ်ခဲ့တဲ့ ဆိုင်းဘုတ်တင် အခမ်းအနားကို စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင်တက်ရောက်ခဲ့ပါတယ်။

မော်လမြိုင်နဲ့ ချောင်းဆုံမြို့နယ်ကို ဆက်သွယ်ထားတဲ့ ဒီတံတားဟာ အန်အယ်လ်ဒီ အစိုးရ လက်ထက်မှာ ဗိုလ်ချုပ်အောင်ဆန်းတံတားလို့ အမည်ပေးခဲ့တဲ့အတွက်ကြောင့် မွန်တိုင်းရင်းသားတွေနဲ ဌာနေဒေသခံ တိုင်းရင်းသားတွေက ကန့်ကွက် ဆန္ဒထုတ်ဖော်ခဲ့တာပါ။

သံလွင်တံတား(ချောင်းဆုံ) ဆိုင်းဘုတ်တင် အခမ်းအနားကို အကြမ်းဖက် စစ်ကောင်စီအဖွဲ့ဝင်တွေအပြင် ဌာနေမွန်တိုင်းရင်းသားအချို့ တက်ရောက်ခဲ့ပါတယ်။

## ကိုးကား 
ကဏ္ဍ:မြန်မာနိုင်ငံရှိ တံတားများ
ကဏ္ဍ:မွန်ပြည်နယ်ရှိ အဆောက်အအုံများ
မြတ်မယ်တော်ဈာပန

**မြတ်မယ်တော်ဈာပန** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
## မြတ်မယ်တော်ဈာပန

ရှေ့ပြုဗ္ဗေ ဘွေနဝတတ်ကဲ့သို့၊ ခွေပတလည် ရေကြည်ဖြာခဲ့၊ မြေလပ်တာဆပ်ပျာပေါက်ရာက၊ ရွာမြောက်စောင် အနောက်တောင် ဆင်းသည့်ပြင်၊ ဖောက်ထွင်းကာတဖြာသွယ်ခဲ့၊ ရွာလယ်မှာ ရေနဂါးပွက်ရယ်နှင့်၊ ရွှေထွက်ရာ သာဘုမ္မိ၏၊ အဂ္ဂီမြေရှေ့တောင်စောင်းတွင်မှ၊ နှစ်သောင်းကျော် ဘော်ငွေတန်တဲ့၊ ဘုံကျောင်းစံ အောင်မြေကြော့၊ ဘုန်းကိုယ်တော့် မြတ်မာတာ။

သက်တန်းမှာ တရာခေါ်ကြ၊ ရှစ်ဆယ်ကျော် ရွယ်တော်ကျူးပြီမို့၊ ဘဝကူးကာ တရာမစေ့ဘု၊ မယ်ပြေ့ကြွယ်မာတာမိငဲ့၊ စုတိနာမ်ဝိညာဉ်ခွာလို့၊ တုဿိတာ နန်းဘုံညွန့်ဆီသို့၊ မြန်းလှုံကွန့်ရှာ။

သဗ္ဗညံ ဓာတ်အသင်္ခတော၊ ရှင်ဂေါတမာ၏၊ စောမာယာ လျောမရဏာ ပြောင်းတော့၊ အလောင်းကျန် ရုပ်အကြွင်းကိုမှ၊ ဖုတ်ကြဉ်းမိမတတ်အားစဉ်က နတ်သားပင်ပြမယ်တော်ဖြစ်နှင့်၊ ခြောက်နှစ်လွန် ခုနစ်ဝါအရှိတွင်မှ၊ ကျမ်းအဘိခုနစ်ဖြာ၊ ညွှန်စရာကြွမြန်း။

မွေးမြင်ကာ ရှေးတင်ဘူးသည့်၊ ကျေးဇူးဂုဏ်ဗလဝါကြောင့်၊ ဦးပညာဝင်သာကီငဲ့၊ ဓမ္မသင်္ဂဏီ ဆိုတဲ့ကျမ်းနှင့်၊ မဋ္ဌာန်းကို မြတ်ဘုရားလိုဖြင့်၊ နတ်သားပင်မယ်တော်ဖြစ်တော့၊ ကသစ်ဘွေကမ္ဗလာက၊ ဒေသနာ ရွှေဗျာ မဟောနိုင်ဘု၊ ကွာလျောကြဉ်ဝိညာဉ်ပြောင်းသူ၏၊ အလောင်းကို သာရထီနှင့်၊ ဆောင်းရာသီပြာသိုရက်၊ ငိုမျက်ဥည်ကြည်ကြည်စို့ငယ်နှင့်၊ ကတုတ်လှန် သုသာန်မြို့တွင်မှ၊ ရုပ်အကျန်မြုပ်နှံဖို့ရန်ပါ့၊ အုတ်ပန်းရံလုပ်ဖန်တို့ကြ၊ သွင်းဘို့ဂူနန်း။

## ခက်ဆစ်
၁။ ရှေ့ပြုဗ္ဗေ = အရှေ့အရပ်။

၂။ နဝတတ် = အနဝဒတ်အိုင်။

၃။ သာဘုမ္မိ = သာယာသောမြေနေရာ။

၄။ စုတိ = ဘဝပြောင်းသည်။

၅။ သဗ္ဗညံ = အလုံးစုံ။

၆။ ဓာတ်အသင်္ခတော = အသင်္ခတဓာတ်၊ အလုံးစုံ ချုပ်ငြိမ်းကင်းပြတ်သည့် တရား။

၇။ ဗလဝါ = အများအပြား (ဘန်း)။

၈။ ဓမ္မသင်္ဂဏီ = အဘိဓမ္မာကျမ်းတစောင်။

၉။ ပဋ္ဌာန်း = အဘိဓမ္မာကျမ်းတစောင်။

၁၀။ သာရထီ = ရထားထိန်း၊ ရထား။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
NGC 7302

**NGC 7302** သည် ကမ္ဘာမြေမှ အလင်းနှစ် ၁၂၄ မီလီယံအကွာရှိ ကုံ နက္ခတာရာ၌ တည်ရှိသော နှစ်ဖက်ခုံး ဂလက်ဆီ

## ကိုးကား 
## ပြင်ပလင့်
ကဏ္ဍ:ကုံ နက္ခတ်တာရာ
လေးမြို့လူမျိုး

**လေးမြို့လူမျိုး**သည် လေးမြို့တိုက်နယ်အတွင်းရှိ ချင်းမျိုးနွယ်စုများကို လေးမြို့ချင်းဟု ခြုံ၍ ခေါ်ကြသည်။ အထက်လေးမြို့ တိုက်နယ်တွင် ယတ်၊ ခူနှင့် ဟန်တို့ပါဝင်သော မယာချင်းတို့ရှိသည်။ အောက်လေးမြို့တိုက်နယ်တွင် မင်းအုံးနှင့် လိုင်ချင်းတို့ ပါဝင်သော လေးတူချင်းတို့ နေထိုင်ကြသည်။ ယင်းတို့ အချင်းချင်းကိုမူ တရိုဟု ခေါ်ကြသည်။ တရိုမှာ ချင်းဟု အဓိပ္ပာယ်ရလေသည်။

ယခင်က လေးမြို့ချင်းတို့သည် အချင်းချင်း တိုက်ခိုက်နေခဲ့ကြသဖြင့် လူဦးရေ နည်းလာသည်ဟုဆိုသည်။ ရခိုင်ကုန်သည်များနှင့် ကူးလူးဆက်ဆံမှုများသဖြင့် ရခိုင်စကားကို ကောင်းစွာပြောဆိုတတ်ကြသည်။ အထက်လေးမြို့တိုက်နယ်ရှိ မယာချင်းတို့သည် ဆံပင်ကို ရှေ့နဖူးတည့်တည့်တွင် ထုံးထားလေ့ရှိသည်။ ထို ဆံထုံးတွင် ကြက်တောင် (သို့) လှပသော တိရစ္ဆာန်များမှ အမွှေးအတောင်တို့ကို နှစ်ချောင်းမှ လေးချောင်းအထိ ထိုးထားလေ့ရှိကြသည်။

ရိုးရာဝတ်စားပုံမှာ မြိုအမျိုးသားများကဲ့သို့ပင် အနံ လက်ငါးလုံးမျှ ရှိသော ဖျင်စတစ်စကို ခါးတွင်သိုင်းကာ လုံခြုံအောင် ဆင်ယင်ထားခြင်းသာ ဖြစ်သည်။ အထက်လေးမြို့ ချင်းအမျိုးသမီးများသည် မျက်နှာတွင် လှပအောင် ပါးရဲ ထိုးထားခြင်းမှာလည်း အဆင်တန်ဆာ တစ်ခုပင် ဖြစ်သည်။ တချို့ ပန်းကွက်များပင် ဖော်ထားသည်။ အမျိုးသားများကလည်း ပါးရဲထိုးမှ လှပသည်ဟု ယူဆကြသည်။ အောက်လေးမြို့တိုက်နယ်ရှိ လေးမြို့ချင်းအမျိုးသားများသည် သျှောင်ထုံးထားလေ့ရှိကြသည်။

## ကိုးကား
ကျမ်းဦးဝန္ဒနာ

**ကျမ်းဦးဝန္ဒနာ** ကဗျာကို မောင်းထောင်းဦးကျော်လှ ရေးသားခဲ့သည်။  သံချို ကဗျာအမျိုးအစားဖြစ်သည်။

## အကြောင်းအရာ
၁၉၄၇ ခုနှစ်၊ တပေါင်းလအတွင်းက မောင်းထောင်ဦးကျော်လှ၏ သံချိုများကို စုပေါင်း၍ **မနေရမတိ လောကီသာရ ကဗျာဝစနကျမ်း** ဟူသော အမည်ဖြင့် စာအုပ်ရိုက်နှိပ် ထုတ်ဝေခဲ့ဖူးရာ ထိုစာအုပ်၏ အဖွင့်ကျမ်းအနေနှင့် ရေးသားထားသော သံချိုကဗျာ ဖြစ်သည်။

## ကျမ်းဦးဝန္ဒနာ

ဘဂဝါ ဓမ္မာ သံဃီနှင့်၊ မာတံပိ ဗြဟ္မာသျှန္ဒီ ပရမောတို့၊ မနောဒွါရံဖြင့် ဩကာသံ ဇောသဒွာ ထက်သော်ကြောင့်၊ နှစ်ဖြာလက်စုံ မဉ္စမီနှ်င့၊ အဉ္စလီတင်ချီသပါငဲ့၊ ဂီတဉာဏ် ရေးကာမှတ်မည်လို့၊ ဇီဝနံ ဘေးဘယာမကပ်ဖို့၊ လေးမြတ်တဲ့ စေတနာ။

ဖူးမျှော်ဆင် ဦးကျော်လှက၊ ဇောတရ အထည်၊ မနောမြတ်ရည်အိတဲ့၊ မဏိရယ်စိန္တာ ပတ္တမြားကဲ့သို့၊ အလိမ္မာစကားထွေ အသွားနဘေထပ်ကယ်နှင့်၊ သေသပ်စွာဂဟေစပ်ကဗျာဆန်းနိုင်မှ၊ သဒ္ဒါကျမ်း သင်္ဂဟတို့၊ လမ်းတွင်လှပါ။

နီယထုံ သီဟဇာနှင့်၊ ဗျဂ္ဃဇာ အထက်ဇဋာရပ်ကယ်က၊ နက္ခတ်ကိုဆို၍ ထားခဲ့၊ ဂြိုဟ်သွားဂြိုဟ်လာနှင့်၊ ထိုအခါယိုဟာသောလို့၊ အစာပေါမည် မပေါမည်မှတ်ရပါငဲ့၊ လောကဓာတ်မြေပြင်ဟာ၊ ဗေဒင်ပါနိဒါန်း။

ဗဟုဿုတာ၊ နနုသ်လူ့ရွာ ရပ်တွင်မှ၊ စုမှက်ပုံအဖြာဖြာတို့၊ သည်တခါစာထုတ်ပါလု၊ ဆရာပုဂ္ဂိုလ် ရှင်လူအများတို့၊ မူမထားလျှင် အလကားပင် ပျက်ချေတော့၊ ကြောင်းမတန် တောင်းပန်ချက်ကယ်ကြောင့်၊ ရတက် ကယ်မောဖြင့်၊ အသက်ဇာတာကို တွက်ခါစစ်လိုက်တော့၊ နှစ်နှစ်လွန် ခုနစ်ဆယ် စွန်းပြီးမို့၊ နှောင်းနောက်နောင် အခါမှာ မော်းထောင်ဆရာကိုလွမ်းရပါလိမ့်၊ မော်ကွန်းတိုင် ရွှေဇဝါကဲ့သို့၊ သေအချာ ငွေလွှာအုပ်ကယ်နှင့်၊ ပဒေသာ ချွေကာဖြုတ်ကြရအောင်၊ ရေးထုတ်တဲ့ကျမ်း။

## ခက်ဆစ်
၁။ ဘဂဝါ = မြတ်စွာဘုရား။

၂။ ဓမ္မာ = တရားတော်မြတ်။

၃။ သံဃီ = သံဃာတော်မြတ်။

၄။ မာတံပိ = မာတာပီတ၊ အမိအဘ။

၅။ ဗြဟ္မာ = ဗြဟ္မာကြီးများ။

၆။ သျှန္ဒီ = စန္ဒီ၊ စန္ဒီနတ်သမီး။

၇။ မရမော = မြတ်သောပုဂ္ဂိုလ်ကြီးများ၊ သို့မဟုတ် ပရမီသွာနတ်မင်းကြီး။

၈။ မနာဒွါရံ = ထက်သန်သော စေတနာတရား။

၉။ ဩကာသံ = ဩကာသ၊ ရှိခိုးပူဇော်ခြင်း။

၁၀။ ဇောသဒ္ဓါ = ထက်သန်သော စေတနာတရား။

၁၁။ ပဉ္စမီ = ထိခြင်းငါးပါးဖြင့်။

၁၂။ အဉ္စလီ = လက်အုပ်ချီကန်တော့ခြင်း။

၁၃။ ဇီဝနံ = အသက်၊ နာမ်တရား။

၁၄။ ဇောတရ  = ပတ္တမြားကျောက်။

၁၅။ မဏိစိန္တာ = စိန္တာမဏိ၊ ကြံစည်သမျှ ပြီးမြောက်နိုင်သော ပတ္တမြား၊ (သို့မဟုတ်) မြကျောက်။

၁၆။ သဒ္ဒါ = စာရေးပုံစနစ်ကို ပြသောကျမ်း။

၁၇။ ဓမ္မာကျမ်း = အဘိဓမ္မာကျမ်း။

၁၈။ သင်္ဂဟ = အဘိဓမ္မတ္ထသင်္ဂဟ၊ သင်္ဂြိဟ်ကျမ်း။

၁၉။ နိယထုံ = ဂြိုဟ်တစ်ခုသည် တရာသီတွင် နေသည်ထက်ပို၍ နေခြင်း။

၂၀။ သီဟဇော = ခြင်္သေ့ကဲ့သို့ ရှေ့သို့ရဲရင့်စွာ ထွက်သွားခြင်း။

၂၁။ ဗျဂ္ဃဇာ = ကျားကဲ့သို့ နောက်ဆုတ်ရှေ့တက်ပြုလုပ်ခြင်း။

၂၂။ အထက်ဇဋာ = အထက်ဇဋာ၊ ကောင်းကင်။

၂၃။ ဗဟုဿုတာ = အကြားအမြင် ဗဟုသုတ။

၂၄။ မနုသီလူ့ရွာ = မနုဿလူ့ရွာ။

၂၅။ ရတက် = စိုးရိမ်ကြောင့်ကြမှု။

၂၆။ ခမာ = ကျန်းခံ့သာခြင်း။

၂၇။ အသကဇတာ = အသက်ကိုညွှန်ပြသည့် ဇာတာ။

၂၈။ ရွှေဇဝါ = ရွှေဖြင့်လှပစွာ မွမ်းမံထားသော အရာ။

## မှတ်ချက်
ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

## ကိုးကား
ဖိနပ်

**ဖိနပ်** သည် လမ်းလျှောက်နေစဉ် သက်တောင့်သက်သာရှိစေရန်နှင့် အခြားလုပ်ငန်းကိစ္စများ ဆောင်ရွက်ရာတွင် ဝတ်ဆင်ရသည့် အဝတ်အစားဟုဆိုနိုင်သည်။ ဖိနပ်များကို အချို့က ဖက်ရှင်အဖြစ် ဝတ်ဆင်ကြသည်။ ဖိနပ်ဒီဇိုင်းများသည် ရိုးရာဓလေ့ထုံးစံ၊ အချိန်နှင့်အမျှ ပြောင်းလဲသည်။ ရိုးရာဓလေ့အရ ဖိနပ်များကို သားရေ၊ သစ်သားတို့ဖြင့် ပြုလုပ်ကြသော်လည်း ၂၀၁၀-ခုနှစ်များမှစ၍ ရာဘာ၊ ပလစ်စတစ်တို့ဖြင့် ပြုလုပ်ကြသည်။ ရိုးရှင်းသော ဖိနပ်တစ်ရံသည် ကုန်ကျစရိတ် မများပေ။ သို့သော် ဖက်ရှင်ဆန်သော ဖိနပ်များမှာ တစ်ရံလျင် ဒေါ်လာ ရာထောင်ချီကာ တန်ကြေးရှိသည်။ 

## ကိုးကား
ထောင်စုနှစ်

**ထောင်စုနှစ်** ဆိုသည်မှာ လက်တင်ဘာသာအားဖြင့် *mille* ဟူသောစကားမှ ဆင်းသက်လာခြင်းဖြစ်ပြီး နှစ်ပေါင်း ၁၀၀၀ နှင့် ညီမျှသည်။ သို့သော်လည်း တခါတရံ၌ ထောင်စုနှစ်သည် ရေတွက်သည့် စမှတ်ပေါ်တွင် အခြေခံ၍ ၁၀၅၀ စသည်ဖြင့် ဖြစ်နိုင်လေသည်။ *နက္ခတ္တဆိုင်ရာ နှစ်ရေတွက်နည်းစနစ်*တွင် ဂဏန်းသုည *၀* ဖြင့်စတင်လေသည်။ ထို့ကြောင့် ထောင်စုနှစ်သည် x၀၀၀ ဖြင့်စတင်ပြီး x၉၉၉ တွင် အဆုံးသတ်မည်ဖြစ်သည်။ သို့ဖြစ်ရာ ၂၀၀၀ ခုနှစ်တွင် ထောင်စုနှစ်အသစ်နှင့်ပတ်သက်၍ အငြားပွားမှုများ ဖြစ်ခဲ့သည်။

နှစ်ပေါင်းတစ်ထောင်နီးပါးကို ထောင်စုနှစ်ဟု ခေါ်နိုင်သည်။